Archives des Llibertat - Bretagne Info\n« Arvarus e vije ma teuje Katalounia da vezañ dizalc’h… » eme Manuel Valls\nBy admin 24/07/2014\nPlijout a ra da vManuel Valls embann bep a vare en deus gwrizioù kostez Barcelona e Katalounia ha gant stad Spagn dre vras.\nBez emañ en deizoù kentañ maodiern ar Frañs o pourmen en tu all d’ar Pireneou evit kejiñ ouzh e genseurt Mariano Rajoy hag ouzh Roue nevez ar stad.\nGouez d’ar gelaouenn dizalc’hour Katalan en linenn Llibertat en defe embannet d’ar c’helaouennoù stad e Madrid e vije arvarus evit Katalounia mont da stad dizalc’h. Dañjerus eta evit Katalaniz met ivez evit stad Spagn hag Europa.\nOuzphennet en doa « Fellout a ra deomp derc’hel gant ur stad spagn kreñv, sed aze ar pep pouezusañ », pe c’hoazh « Ma krog ar broadoù-stad da zisrannañ e vo lakaet diaes Europa… ».\nGortoz a ra pobl Katalounia e vefe roet dezhi an tu da reiñ he soñj dre ur referandum da vare an diskar amzer, ken buan eo kresket ar mennozhioù dizalc’hour er bloavezhioù kent.\nAnat eo en defe dizalc’hiezh Katalounia ul levezon politikel kreñv e peurrest ar broioù Katalan (Inizi Balear, tachenn ar gwalarn, ha bro Valencia…), er stad Spagn a-bezh abalamour da c’hoantoù frankiz ar broadoù all hep stad a vev dindan he beli koulz hag er Stad c’hall a vez ac’hubet ganti hanternoz Katalounia (Bro bPerbinya) hag un toullad broioù all evel hon hini, da skouer…


Carnutes - Wikipedia\n(Adkaset eus Karnuted)\nAr g-Carnutes (hervez al latin), pe Karnuted a oa unan eus pobloù galloudus Galia, diazezet etre ar stêrioù Sequana (Seine) ha Liger.\nGant douaroniourien an Henamzer e kaver meneg eus o c’hêrioù brasañ evel Autricum (Chartres bremañ) ha Cenabum (Orleañs bremañ). En-dro dezho e oa annezet ar Vituriged er c’hreisteiz hag ar Senones er reter.\nBro ar Garnuted he doa brud, e-touez ar Romaned, da vezañ kreizenn relijiel ar pobloù galian. E skridoù Julius Caesar e lenner en em vode drouized ar C’halianed eno, ur wech ar bloaz.\nEr goañvezh 58–57 kent JK e klaskas Julius Caesar astenn e c’halloud war ar Garnuted, dre ober emglev gant o roue Tasgetios. Un nebeud bloavezhioù diwezhatoc’h e voe muntret Tasgetios gant ar Garnuted a oa en em savet ouzh ar Romaned. Kemer a rejont perzh en emsavadeg vras ar pobloù galian, renet gant Verkingetorix. C’hwezhet e voe an tan e Cenabum gant ar Romaned ha lazhet ar wazed a oa o chom eno tra ma oa gwerzhet ar maouezed hag ar vugale da sklaved. Gouest e voe ar Garnuted da gas 12 000 soudard da emgann Alesia, met rankout a rejont kodianañ, gant ar peurrest eus arme ar C'halianed.\nDiwezhatoc’h e teuas pobl ar Garnuted, dindan ren an impalaer Aogust, da vezañ civitas soda pe foederati (pobl gevredet), gant o ensavadurioù hag o moneiz dezho. Autricum (Chartres) e oa o c’hêr-benn, betek an IIIe kantved, met e 275 e voe adsavet Cenabum gant an impalaer Aorelian ha dont a reas da vezañ anavezet evel Aurelianum pe Aurelianensis urbs (aet da "Orleañs" goude).\n↑ Notennou diwar-benn ar Gelted koz, pp. 101-102\n↑ Ἀύτρικον, e Douaroniezh Klaudios Ptolemaios, II, 1\n↑ Κήναβον, e Douaroniezh Strabon, V, 2, 3\nAdtapet diwar « https://br.wikipedia.org/w/index.php?title=Carnutes&oldid=1684131 »\nKemmoù diwezhañ degaset d'ar bajenn-mañ d'an 19 Gen 2016, da 11:33.


Priz Bras kirri Hungaria - Wikipedia\nPriz Bras kirri Hungaria\nHungaroring abaoe 2003\nPriz Bras Hungaria (Hungareg : Magyar Nagydíj) zo ur redadeg kirri Formulenn 1 redet e Mogyoród, Hungaria. Redet e vez abaoe 1986 evel redadeg eus Kevezadeg bed ar Formulenn 1.\nPriz Bras Hungaria kentañ a voe dalc'het d'ar 21añ a viz Even 1936 war un troiad 5 km hed en ur park e Budapest. Abalamour d'an darvoudoù politikel da heul e voe harzet holl redadegoù-kirri er vro e-pad 50 vloaz.\nE 1986 e voe graet un taol gant Bernie Ecclestone dre ma voe aozet ur redadeg a-dreñv ar voger houarn, en un troiad savet a-ratozh e-kichen Budapest, an Hungaroring. Anavezet eo evel un troiad ma vez start-tre da dremen ha ma vez pouezus-tre ar strategiezh. E-pad 20 vloaz ne voe redadeg ebet dindan glav. Pevar blenier o doa tapet amañ o zrec'h kentañ : Damon Hill e 1993, Fernando Alonso e 2003, Jenson Button e 2006 hag Heikki Kovalainen e 2008.\nTazio Nuvolari Alfa Romeo Népliget Diverradenn\nNelson Piquet Williams-Honda Hungaroring Diverradenn\nNelson Piquet Williams-Honda Diverradenn\nNigel Mansell Ferrari Diverradenn\nThierry Boutsen Williams-Renault Diverradenn\nMichael Schumacher Benetton-Ford Diverradenn\nJacques Villeneuve Williams-Renault Diverradenn\nJenson Button Honda Diverradenn\nLewis Hamilton McLaren-Mercedes Diverradenn\nHeikki Kovalainen McLaren-Mercedes Diverradenn\nMark Webber Red Bull-Renault Diverradenn\nDaniel Ricciardo Red Bull-Renault Diverradenn\nSebastian Vettel Ferrari Diverradenn\nEsteban Ocon Alpine-Renault Diverradenn\nAdtapet diwar « https://br.wikipedia.org/w/index.php?title=Priz_Bras_kirri_Hungaria&oldid=1986605 »\nKemmoù diwezhañ degaset d'ar bajenn-mañ d'an 18 Ebr 2022, da 13:13.


| YA! Keleier e brezhoneg - kazetenn sizhuniek enlinenn\nKeleier » Beaj »\n02 / 05 / 2016 | Beaj | Commentaires fermés sur\n– Ya… Mont kuit ‘benn ar sadorn kentañ evit lestrañ war an “Ile de Batz” a ‘z afe deoc’h ?\n– Mat eo, pelec’h ‘vo ar vag ha da belec’h ez aio ?\n– Dubai, Singapour hag Aostralia…\n– Dispar !\nGoude daou viz war ar sec’h, e vakañsoù, e oa poent distreiñ da c’hounit ma zamm kreun. Feiz, echu eo ar goañv evidon, ‘soñje din ! Distreiñ ‘rin rouzet-mat e miz Meurzh ha krog ‘vo an nevezamzer war ar marc’had ! Ma !.. Pevar deiz ‘chom. Faotañ ‘ra din dic’hastañ. Kempenn an ti, goullonderiñ ar yenerez dre ma ne zistroin ket ‘raok 2 viz d’an nebeutañ, prientiñ ma malizennad gant dilhad evit ar broioù tomm ha mont da weladenniñ ma zud a-raok an disparti. Prest on !\nD’ar Sadorn e voe kudennoù bihan gant paper-mañ-paper ha daleet an disparti. E Pariz e oan ‘forzh penaos. Disul, daleet. Dilun daleet adarre ha betek dimeurzh ‘benn ar fin ! Ha setu-me o tegouezhout en aerborzh ha ne oa ket prest ar visa c’hoazh. Ret e oa chom da gousket el leti ! An deiz war-lerc’h e kemerjomp ar c’harr-nij kentañ da 10 eur gant ar visa er godell.\nGant ur mell A380 hon eus pradet e Dubai, bras-divent ha kinklet-kaer an aerborzh. Un den a oa o c’hortoz ac’hanomp gant ur c’harr ha ni da vont da Al Hamariyah, ur porzh bihan nepell ac’hann. 45 mn gant ar c’harr. Ha setu ni degouezhet. O lugerniñ e oa al lestr gant an holl c’houleier, en deñvalijenn, o fraoñval evel un aerouant morgousket ha c’hwezh ar pentur hag an eoul gantañ. Diwezhat e oa, poent e oa kousket evit bezañ yac’h warc’hoazh.\nEn donvor e oamp an deiz war-lerc’h, o tremen strizhmor Ormuz ha Meurvor Indez da c’houde. Plijus eo labourat er-maez met plijusoc’h eo c’hoazh pa vez an heol o tiskenn, ken tomm-berv eo ‘pad an deiz! Mont ‘ra an amzer e-biou…\nTommder, glav, ne voe ket rust ar mor gwech ebet. Luskellet e oamp hep bezañ dihunet. N’eus ket gwelloc’h ! Pa oamp o tostaat ouzh aodoù ar Sri Lanka ‘oa deuet pesketaerien e-bourzh ur vagig da welet ac’hanomp. Dindan an heol pik ‘oant hep disheolier ebet hag o c’houlenn boued, ‘gav din, tud paour ma’z int.\nHa goude tost da deir sizhun war vor, sed aze ni degouezhet e Singapour. Nag a listri tro-dro deomp, ur gwir groazhent-tro evit ar c’henwerzh etrebroadel eo !\nHa deomp dezhi evit 2 sizhun o kargañ funioù, noz ha deiz. Skuizhus-tre e oa dre ma n’hallen ket mont er-maez, o labourat start 12 eurvezh hep ehan. Ne zeuen ket a-benn da vont er-maez 2 pe 3 eur c’hoazh goude-se, mont da gousket diouzhtu ne lavaran ket. Pemzektez goude e voe echu ar c’hargañ. Ar wech kentañ evidon da vont er-maez. Aet e oan gant ar bus da brenañ chokolad hag ur banne bier, sed aze holl.\nMa ! Ne oamp ket amañ evit foetañ bro pe straniñ… Met evit labourat er poull-sec’h ! Ar chanter bras-se ‘badas teir sizhun, o labourat start bemdez, dindan an heol gor. Un douger-endalc’herioù ‘oa ganeomp er poull-sec’h evit cheñch e viñs-tro. Dizoloet hon eus pegen lous ‘oa ar c’houc’h… Ur sapre labour ‘oa bet da dennañ ar c’hregin, n’eus netra d’ober ‘met skrabañ !\nGoude 2 viz war vourzh e tilestran pa vez al lestr er poull-sec’h c’hoazh. 14 eurvezh er c’harr-nij. E-pad ma vakañsoù ez aio al lestr da Aostralia evit lakaat ar funioù er strad gant an arar. Lestrañ ‘rin en-dro du-hont goude 6 sizhun diskuizh.


youc'hadenn - Wikeriadur\nSavet diwar youc'h-, pennrann ar verb youc'hal, hag al lostger kevrennek -adenn (diwar -ad hag -enn).\nyouc'hadenn /juˈɣɑːdɛn/ benel (liester : youc'hadennoù)\nSon uhel ha kreñv taolet gant ar vouezh da reiñ da glevet e boan, e gounnar hag all...\nTraonienn Pont Eon o tregerniñ gant youc’hadennoù ar soudarded, EK 2/110\nWar-ze, ar penn-diaoul a laoskas eur youc'hadenn hag a dec'has. — (Erwan ar Moal, Pipi Gonto, Kemper, 1925, p. 38.)\nO klevout ar youc'hadenn skiltr a laoskas neuze ar paotrig, [...]. — (Langleiz, Romant ar Roue Arzhur/levrenn I : Marzhin, Al Liamm, 1975, p. 21.)\nPa welas ne fiñve mui hemañ, e laoskas ur youc'hadenn a jourdoul, [...]. — (Langleiz, Romant ar Roue Arzhur/levrenn I : Marzhin, Al Liamm, 1975, p. 30.)\nLeuskel a reas, nerzh e gorf, ur youc'hadenn evit reiñ da intent d'e wreg en devoa gwelet anezhi hag e c'halle mont en ti. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 86.)\n- Un trouz bras hon deus klevet er pellgomz, ur youc'hadenn skiltrus hag echu pep tra. [...]. — (Goulc'han Kervella, Brezel ar Rigadell, Al Liamm, 1994, p. 147.)\n[...] ha klevout a rae garmoù hag estlammoù ar merc'hed en traoñ war al leton ha youc'hadenn Ron a oa bamet. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 155.)\ngalleg : clameur (fr) , cri (fr)\nAdtapet diwar « https://br.wiktionary.org/w/index.php?title=youc%27hadenn&oldid=301193 »\nKemmoù diwezhañ degaset d'ar bajenn-mañ d'an 28 Gou 2020, da 19:36.


Llandogo hag ar stêr Gwy.\nLlandogo, pe Llaneuddogwy, zo ur gêriadenn eus Kembre, e Sir Fynwy. Emañ e reter ar gontelezh, tost d'ar vevenn etre Sir Fynwy ha Gloucestershire (Bro-Saoz), er gornaoueg d'ar stêr Gwy hag en hanternoz da Abati Tyndyrn.\nLlandogo zo e kumuniezh hag e parrez Tryleg. Hervez a gonter e teu anv ar gêriadenn eus sant Euddogwy (Oudoceus e latin), unan eus an tri sant enoret en iliz-veur Llandaf. Hervez Levr Llandaf e oa Euddogwy o vevañ er VIIvet kantved e kreisteiz Kembre. Savet en dije un iliz e Llaneuddogwy, un anv aet da Llandogo diwezhatoc'h. An iliz a weler bremañ avat a voe savet etre 1859 ha 1861.\n↑ Enwau Cymru - Canolfan Bedwyr\nDyffryn Gwy Isaf: Llaneuddogwy\nAdtapet diwar « https://br.wikipedia.org/w/index.php?title=Llandogo&oldid=1723065 »\nKemmoù diwezhañ degaset d'ar bajenn-mañ d'an 18 Her 2016, da 06:43.


Catherine and Her Destiny - Wikipedia\nCatherine and Her Destiny zo ur gontadenn italian bet dastumet gant Thomas Frederick Crane (1844-1927) en e levr saoznek Italian Popular Tales (1885) ha lakaet gant Andrew Lang (1844-1912) en e zastumad The Pink Fairy Book.\nE renkadur Aarne-Thompson-Uther eo niverennet ATU 938, "Placidas" (Eustacius). Tennañ a ra da La madre schiava eus ar Fiabe italiane gant Italo Calvino (1956).\nCatherine a oa merc'h koant ur marc'hadour pinvidik. Un deiz, setu ur vaouez o tont da c'houlenn outi ha gwell e oa ganti bezañ evurus en yaouank pe en kozh. Ha Catherine da respont en kozh, hag ar vaouez, a oa Planedenn Catherine, da steuziañ kuit. Prestik goude e voe kollet e vadoù gant he zad, a varvas. Catherine a yeas da vatezh. Met bep tro e tegouezhe he Flanedenn, a zistruje pep tra en ti, ma ranke Catherine tec'hel goude, gant aon da vezañ tamallet ha kastizet.\nGoude seizh vloaz e paouezas he Flanedenn, ma teuas da vezañ matezh e ti ur vaouez, ha honnezh a rae dezhi kas bara bemdez d'ar Blanedenn. Un deiz e c'houlennas ouzh Catherine perak e ouele ken alies, ha hi da gontañ hec'h istor.\nHa goude e vevas Catherine en evurusted.\n(en) Ar gontadenn hervez skrid Thomas Crane\nAdtapet diwar « https://br.wikipedia.org/w/index.php?title=Catherine_and_Her_Destiny&oldid=1883233 »\nKemmoù diwezhañ degaset d'ar bajenn-mañ d'an 15 Eos 2020, da 17:20.


Pajenn:Le Gonidec - Bibl Santel pe Levr ar Skritur Sakr, eil levr.djvu/159 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/159\niéaz, hag a choumaz enn hé zâ dirâg unan eûz ar rôdou.\n7. Hag eur C’hérubin a astennaz hé zourn eûz a greiz ar Gérubined, étrézég ann tân a ioa étré ar Gérubined ; hag é kéméraz, hag é rôaz é daouarn ann hini a oa gwisket gan̄t lien tân ; hag hé-man̄ ô véza hé gémeret a iéaz er-méaz.\n8. Hag é oé gwélet é doaré dourn eunn dén er Gérubined, dindân hô askellou.\n9. Neûzé é selliz, hag é wéliz peder rôd é-tâl ar Gérubined, eur rôd é-tâl eur C’hérubin, hag eur rôd é-tal eur C’hérubin all ; hôgen ar rôdou a ioa héñvel oud ar méan krisolit ;\n10. Hag hô féder é oan̄t hén̄vel ; ével pa vé eur rôd enn eur rôd all.\n11. Ha pa valéen̄t, é kerzen̄t war bévar zû ; ha na zistrôen̄t két pa gerzen̄t ; hôgen p’az éa ann hini gen̄ta war eunn tû, ar ré all a iéa war hé lerc’h, ha na zistrôen̄t két.\n12. Korf ar péder rôd, hô gouzoug, hag hô daouarn, hag hô askellou, hag hô c’helc’hiou, a oa leûn a lagadou trô-war-drô.\n13. Hag hen̄ a c’halvaz dira-z-oun ar rôdou-zé, ar rôdou skan̄v.\n14. Hôgen pép-hini anézhô en dôa péder dremm ; ann dremm gen̄ta, dremm eur C’hérubin ; ann eil zremm, dremm eunn dén ; ann drédé, dremm eul léon, hag ar bévaré, dremm eunn er.\n15. Hag ar Gérubined en em c’horreas ; ann hévélep anévaled oa, em bôa gwélet é-tâl ster C’hobar.\n16. Pa valéé ar Gérubined, ar rôdou a gerzé ivé enn hô c’hen̄ver ; ha pa zavé ar Gérubined hô askellou évid en em c’horréa diouc’h ann douar, na arzaôé két ar rôdou, hôgen enn hô c’hén̄ver édon̄t bépréd.\n17. Pa arzaôé ar ré-man̄, é arzaôen̄t ; ha pa en em c’horréen̄t, en em c’horréen̄t ; râg ar spéred a vuez a oa enn-hô.\n18. Ha gloar ann Aotrou a iéaz er-méaz eûz a dreûzou dôr ann templ ; hag a savaz war ar Gérubined.\n19. Hag ar Gérubined ô sével hô askellou en em c’horréaz diouc’h ann douar dira-z-oun ; ha p’az éjon̄t-kuît, ar rôdou a iéaz ivé war hô lerc’h ; hag hî a arzaôaz war dreûzou dôr tî ann Aotrou war-zû ar sav-héol ; ha gloar Doué Israel a oa war-n-ézhô .\n20. Ann hévéleb anévaled eo em bôa gwélet dindân Doué Israel, é-tâl ster C’hobar ; hag anaoud a rîz pénaos é oa Kérubined.\n21. Pép-hini anézhô en dôa peder dremm, ha pép-hini péder askel, ha doaré dourn eunn dén dindân hô askellou.\n22. Doaré hô dremmou a oa hén̄vel oud ann dremmou em bôa gwélet é-tâl ster C’hobar ; hag ivé hô sell, hag ann err gan̄t pehini é kerzen̄t râg-énep d’ézhô.\nDiougan a-éneb ar ré a zisprizé gourdrouzou ar brofédéd.\n1. Neûzé ar spéred a c’horréaz ac’hanoun, hag am zougaz étrézé dôr ar sâv-héol eûz a dî ann Aotrou, péhini a zell oud ann héol pa zâv ; ha chétu éz oa é-tâl ann ôr pemp dén war-n-ugen̄t : hag é wéliz enn hô c’hreiz Jézonias, mâb Azur ; ha Feltias, mâb Banaias, prin̄sed ar bobl.\n2. Hag hen̄ a lavaraz d’in : Mâb dén, ar ré-zé eo ann dûd a venn fallagriez, hag a rô gwall guzuliou er géar-man̄,\n3. O lavarout : Ha né két savet hon tiez pell-zô ? Hî eo ar gaoter, ha ni eo ar c’hîk.\n4. Râk-sé diougan diwar hô fenn, diougan, mab dén.\n5. Ha spéred ann Aotrou a grogaz enn-oun, hag a lavaraz d’in : Komz : Ével-henn é lavar ann Aotrou : Ével-henn hoc’h eûz lavaret, tî Israel ; ha mé a anavez ménosiou hô kaloun.\n6. Kalz a dûd hoc’h eûz lazet er géar-man̄, hag hé ruou hoc’h eûz leûniet a gorfou-marô.\n7. Râk-sé ével-henn é lavar ann Aotrou Doué : Ar ré hoc’h eûz lazet, hag hoc’h eûz astennet enn hé c’hreiz,\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/159&oldid=162705 »\nKemmoù diwezhañ degaset d'ar bajenn-mañ d'an 26 Mae 2020, da 17:04.


Melc'hwed-krogennek - Wikipedia\nMaligorned , melc'hwed-klorek , melc'hwed-kornek , melc'hwed-krogennek , melc'hwed-krogilhennet , melc'hwed-moger , melc'hwed-podek  a reer eus blotviled krogennek hag a vev en dour dous, en dour mor pe war an douar (40% anezho). \nAn 40% diwezhañ-se dreist-holl a anaver mat, p'en o c'haver el liorzhoù. Gasteropoded int, a vev diwar plant hepken, pe diwar plant ha loened, pe diwar loened hepken, pe diwar lastez. Ur grogenn rodellet o deus, bras a-walc'h evit ma c'hellfe al loen en em zidennañ penn-da-benn enni.\nAngustopila dominikae, bihanañ maligorn douar ar bed\n(e krao un nadoz amañ)\nTremen 50 000 spesad maligorned zo ; pouezus int e sevenadur mab-den, pa vezont maget ha debret ha pa vez stourmet outo.\n4 Maligorned ha mab-den\n6 Pennadoù kar\nE pep lec'h ez eus maligorned-douar, zoken en dezerzhioù ; maligorned-dour a gaver en holl stêrioù (war-dro 4 000 spesad) hag er morioù betek an abisoù, da lavarout eo izeloc'h eget 3 000 m dindan live keitat ar mor.\nHelix pomatia, « maligorn Bourgogn »\nGwerblenn an empenn\nSan ar gouennañ\nLedan-kenañ eo skalfad mentoù kregin ar maligorned en o oad, pa'z eo ar spesad brasañ 900 gwech brasoc'h eget an hini bihanañ : Syrinx aruanus, 91 cm ha 18 kg — maligorned-mor all, < 1 mm.\nEn Afrika ar C'hornaoueg e kaver ar brasañ maligorned-douar, ar spesad Achatina achatina, betek 30 cm o c'hrogenn hag 1 kg a bouez enno.\nLod maligorned a anal dre skevent evel an darn vuiañ eus al loened a vev war an douar, lod all a ra dre vrenkoù evel an darn vuiañ eus ar re a vev en dour.\nKoulskoude, kement a spesadoù maligorned zo emdroet war an Douar a-hed istor ar blanedenn ma kaver maligorned o deus brenkoù war an douar ha re o deus skevent er stêrioù hag er morioù.\nE genoù an darn vuiañ eus ar maligorned ez eus un doare teod warnañ miliadoù a vegennoùigoù hag a labour evel ul livn a-benn drailhañ ar boued.\nGeotdebrerien eo an darn vrasañ eus ar maligorned (re ar morioù a zebr bezhin), hogen lod zo hollezat ha lod all zo preizherien kigezat.\nMaligorned ha mab-denAozañ\nUn anv-tiegezh brezhonek eo « Maligorn » (Malgorn, Malgorne, Maligorne ar stummoù gallekaet). \nMaget e vez maligorned, Helix pomatia ha Cornu aspersum dreist-holl, evit sevel meuzioù cheuc'h e keginerezh Europa. Maligorned all a vez debret en Afrika hag en Azia da dapout protein.\nWar aodoù ar bed a-bezh e vez debret maligorned mor.\nCMYK (45, 100, 47, 42)\nHSV (235°, 98%, 40%)\nsRGB (102, 2, 60)\nFall eo ar maligorned evit ar gounezerezh dre vras, abalamour ma tebront ar plant yaouank. Klask a reer o lazhañ dre zisastuzerioù kimiek, dre kenderc'hadoù huelenn pe gignen enno. Lod labourerien-douar a glask mirout outo a bignat er gwez dre lakaat ur gwiskad kouevr tro-dro d'ar c'hef anezho, pe dre skuilhañ tammoù klor vioù war al leur a-benn mirout ouzh ar maligorned a ruzañ.\nUn doare all zo bet klasket, dre zegas maligorned preizher Rumina decollata eus diazad ar mor Kreizdouar ; ar re-se a zebr maligorned al liorzhoù ha gasteropoded all evel ar melc'hwed.\nGwezeladoù evit yec'hed ar c'hroc'hen a vez fardet diwar Helix aspersa rak sikour a reont da gleizhennañ ar goulioùigoù, da vouestaat ar c'hroc'hen, da beuzdiverkañ ar roufennoùigoù ha da bareañ an akne.\nPeogwir ez eo gorrek ar maligorned ez int bet lakaet da arouez al leziregezh gant ar Gatoligiezh ; en Testamant Nevez ez eus lakaet ur velc'hwedenn da gastiz (Levr ar Salmoù 58:9).\nEn Henamzer e farded gant borc'hadur maligorned-mor ar c'herentiad Muricidae ul liv anvet mouk Tir. Ker koustus e oa kenderc'hañ al liv-se ma ne veze arveret nemet gant an dud pinvidik-mor, alese lod arlivioù glas ha mouk hag a zo arouez ar binvidigezh, ar rouelezh ha galloud kardinaled ar gatoligiezh.\nTheba pisana (ront) ha\nCochlicella acuta (begek)\nbet enbroet e Kadina, South Australia\nBukit war ar skeudenn evit gwelout an alc'hwez\nLenn ar media\nUr maligorn o vont\neus an eil delienn d'eben\no tont war gorre an dour\nda leuniañ e skevent\n↑ Geriadur Ménard\n↑ 2,0 2,1 2,2 2,3 2,4 ha2,5 Devri\n↑ Solem, Alan & Van Bruggen, A. C. : World-wide Snails, E.J. Brill/W. Backhuys, 1984 (ISBN 978-90-04-07417-0)\n↑ Deshayes, Albert : Dictionnaire des noms de famille bretons, Le Chasse-Marée/ArMen, 1995 (ISBN 978-2-903708-61-0)\nAdtapet diwar « https://br.wikipedia.org/w/index.php?title=Melc%27hwed-krogennek&oldid=1831456 »\nDernière modification le 15 Meu 2019, à 12:50\nKemmoù diwezhañ degaset d'ar bajenn-mañ d'an 15 Meu 2019, da 12:50.


Naved pennad — II - Wikimammenn\nNaved pennad — II\nR. Prud’homme, 1903 (p. 268-271)\n◄ ’Trezek mene ar Gwe Oliv : an heol veure war Jeruzalem. — Moskeen an Asansion Merk troad hon Zalver. — Kouent ar Bater hag he *c’hlastr. — Enor d’ar brezonek ! *Peniti Gabrielan ar Yeodet. — Bask ha Breiz e-gevred ►\nMerk troad hon Zalver. — Kouent ar Bater hag he *c’hlastr. — Enor d’ar brezonek !\nGoude bean oferennet, ec’h an da drugarekat an Au. Doue diabarz ar voskeen. Fellout a ra d’in dreist-holl poket d’eur men a zo enni war blad al leuren : war ar men-ze e pouezaz da zivezan treid Jezus, ’rauk ma savaz d’ar baradoz. Dougen a ra c’hoaz rouden unan euz e dreid. Gant fe grenv eta ha gant karante birvidik e stokan outan ma muzello. Neuze e laran kenavo da Voskeen an Asansion, hag e kemeran an hent a ya da Garmez ar Bater.\nAn hano-ze a roer d’eur gouent savet tregont ’la ’zo war dosen ar Gwe Oliv gant ar brinsez La Tour d’Auvergne. Euz urz Karmez eo al leanezed a vev enni, ’n eur bedi ha ’n eur ober pinijen. En em gavout a ra ’læc’h e tiskaz Jezus d’e ebestel, ’vit an eil gwech, an doare da bedi e Dad, da laret eo komzo ar Bater : « Hon Tad pehini ’zo en env… » Setu perak eo hanved kouent ar Bater.\nEno, dindan ar *c’hlastr, e kavomp o vogedi ar gauter hon deuz gwelet desadorn ar beure ouz telten ar mene Sion ; leun eo adarre a gafe-læz. Bep a vannac’h a roer d’imp da zouban hon bara zec’h, ha war rauk !\nPa laran « war rauk », e skoan koste eun nebeudik, Rak na gerzan breman nemet ’vit ober eun droik d’ar c’hlastr. Eur valeaden hag a dalv ar boan bean græt.\nPevar goste an euz ar c’hlastr hag i ingal, E pep-hini anê eiz *goarek o pouezan war bosto, hag e-keñver pep goarek, stag ouz ar voger, eun daulen ec’h eo skrivet warni ar Bater. Mes arabad eo klask war an holl daulenno ar memez girio na zoken ar memez lizerenno. Pep-hini anê he deuz he *yez : daou yez ha tregont, evit ken liez a daulen.\nChom pell dirake na ran ket, D’ober petra ? pa n’ouzonn lenn kazi hini ’bed anê.\nEun daulen hepken a glaskan. Honnez, avad, pa ’m euz he c’havet, a dalc’h anon eur pennad. Komz a ran deuz an daulen vrezonek. C’hanta ! poan am euz o lenn anei penn da benn. Adalek ar girio kentan ec’h a droug ennon. « Ma, ’vit-se ! emon me ; na dalv ket ar boan bean laket aman girio brezonek, mar boa ’vit o skrivan en briz-brezonek, Disneu int holl : n’oufen ket laret pesort liou o deuz, pe ’c’h int gallek, pe zauznek, pe allemanek, Mez am ije dirak ar re ec’h on a-gevred gante, penevet n’ouzont ket ar brezonek. »\nN’an ket zoken da ziskouel d’ê ec’h on feuket, Oh ! nan : me ’zo sur e welont lorc’h ennon pa laran d’ê ’n eur rei tro d’am mouez : « C’hwel aze *yez Breiz-Izel, yez ma bro. N’eo ket vit ’e em veuli, ma zudo kæz ! mes penegwir en deuz ar brezonek an enor da vean aman etouez ar yezo ar muian brudet euz ar bed, e fell d’an holl anzav ec’h eo, heñ e-unan, eur yez a zoare. Arabad eo eta ober d’ean dismegans, ’vel e zo, siouaz ! meur a hini hag hen ra. »\nSetu yennet ganin eur *plede ’vit ar brezonek dirak unan euz taulenno ar Bater. Mad, mar chom en spered ar re o deuz e gleved !\nAn Au. Kerjean, heñ, an euz graet muioc’h evit komz. O vean ma tisplijaz d’ean, ’vel d’in, doare *iskis brezonek an daulen, an euz laket en e benn, dal m’eo bet distro d’ar gær, ober adskrivan ar Bater, war eun daulen neve, gant skritur reisoc’h. Mes evitan, eun dra laket da vad en e benn a zo eun dra græt. Setu perak e lenner hirie war unan euz taulenno ar Bater girio brezonek euz ar c’houekan, skrivet gant lizerenno neve-flamm. Lugerni ’ra ’vel eur rouanez etouez an taulenno all, hag ober ’ra enor d’ar brezonek. Ya, ganti eman al lore, war lavar an Au. ar Gof, person Gwengamp, an Au. Pennek, kelenner en kloerdi Sant-Briek, hag an Au. Emile Neumager, eun den a zoare euz a Wengamp. Ar re-man o deuz he gwelet ’kers miz Gwengolo 1902, ha lorc’h enne, emichans.\nTrugare d’an Au. Kerjean ha d’ar Vretoned o deuz bet sikouret ’nean gant o yalc’h.\nAdtapet diwar « https://br.wikisource.org/w/index.php?title=Naved_pennad_—_II&oldid=105029 »\nKemmoù diwezhañ degaset d'ar bajenn-mañ d'an 4 Eos 2017, da 14:34.


Enor 'zo bet roet da saveterien ar Sables-d'Olonne © Radio France - Grégory Jullian\nEr c'heleier emberr e taolomp ur sell ouzh an enklask en Oriant da c'houzout hiroc'h war ar gwallvlenier, enor a zo bet roet da saveterien an SNSM ha kaozioù a vez e Brest da lidañ 50 vloaz ar CRBC.\nDindan ensell emañ ar plac'h a oa 'barzh oto ar gwallvlenier\nOuzhpenn mil ha dud o deus kerzhet en Oriant 'vit reiñ enor d'ar paotrig bet falc'het disul. Klasket 'vez bepred war-lec'h blenier an oto met ar plac'h a oa en e gichen a zo bet harzhet. Unan deus ar vugale, oadet a zek vloaz a zo marvet kerkent, egile, e genderv a zo gant koma bepred. Muioc'h da glevet er c'heleier-mañ.\nEnor d'an SNSM\nKornioù boud a zo bet klevet 'mintin-mañ da 11e30 e pep lec'h war aodoù bro C'hall. Lidoù a zo bet dalc'het e koun tri savetaer deus an SNSM a oa marvet e bro Vendée digwener. Er Gelveneg eo n'em vodet 80 a dud. Ur vag deus al lise mor n'eus kemeret perzh. War aodoù Bro Leon ez eus bet taolet ur gurunennad bleunioù er mor gant akipachoù snsm enez Vaz, Rosko, Santeg, Kleder ha Ploueskat. Gérard Danieloù, eil dileuriad Snsm Penn ar Bed ha prezidant kreizenn Snsm Kleder n'eus kontet hiroc'h da Jañ Luk Bergot.\n50 vloaz 'zo oa bet savet Kreizenn an Enklaskoù Breizhek ha keltiek e skol veur Brest\nEvit an abadenn 'vez emgavioù ingal e kreiz an deiz, "méridiennes" o anv. Kement ha lakaat war-wel an hollad labour kaset en-dro gant enklaskerien ar greizenn. Hiziv eo deuet Jean Le Du ha Yves le Berr, kelenerien emerit war ar brezhoneg hag ar c'heltieg, da gontañ-kaoz diwar-benn "ar brezhoneg danvez studi'. Un ugent a dud a oa bremaik er CRBC.


Pajenn:Marigo - Buez ar Saent.djvu/124 - Wikimammenn\nPajenn:Marigo - Buez ar Saent.djvu/124\nnec’hât betec ar sonch eus ar bed. An oræsoun a voa o exerciç ordinal en nos hac en dez ; miret a reent bepret ar silanç, ha yun an darn vuia eus an amser ; o finigen a voa bras ; o c’hamprou, o meubl, o bevanc, o guiscamant a voa dister ha paour. Chetu e pe fæçoun e coumanças an urz caër-mâ, pehini en deus contet bete pevarzec mil couent, hac e pehini e veler c’hoaz un nombr quer bras a verc’het distinguet dre o noblanç, ha cals a brinceset o preferi Croas Jesus-Christ da c’hloar ar bed.\nSantes Scolastiq a yee ur veich ar bloaz da velet he breur, evit renta cont dezâ eus ar fæçoun ma veve e-unan hac eus an hini ma c’houarne he leaneset. Sant Beneat, pehini ne souffre quet e teusie e c’hoar bete ar gouent, a iee ê compaignunez ur religius-all d’e receo en ur plaç er meas eus ar gouent.\nÆz eo comprenn peguer santel ez oa conversation hac antretien ar sant hac ar santes-mâ, pere a voa o daou leun eus ar garantez divin. N’en em antretenent nemed eus a Zoue, eus e vadelez hac eus e visericord en o andret, Sant Beneat a gonte d’e c’hoar lod eus ar graçou en devoa recevet digant Doue, ha santes Scolastiq a zisclerie d’he breur ar faveriou a bere en devoa Doue e c’harguet. Evel-hen eo en em sicourent an eil eguile da avanç muy-oc’h-muy en hent eus ar berfection.\nAr santes-mâ a rentas he ene pur da Zoue e tre ar bloaz 543. Sant Beneat pehini a oa en amser-ze en oræsoun, a velas he ene o pignat en eé dindan ar furm eus ur goulm. Ravisset neuse gant joa o velet an eurusdet a behini a jouisse e c’hloar, e rentas graçou da Zoue assambles gant e oll Religiuset, eus a bere e cassas lod da guemeret ar C’horf santel evit e dransporti var Menez Cassin, hac e reas e enterri er bez en devoa preparet evitâ e-unan.\nMaximou spirituel Santes Scolastiq.\n1. Ar syoulanç a so an Æl gardien eus ar guir devotion.\n2. En oræsoun e quef ar galon e joa hac e c’hountantamant.\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/124&oldid=134219 »


Mission Dindan atebegezh renourez hag AEP ar skol : - E vo sikouret ar skolaerien e-pad an eurioù klas ganeoc’h : degemer, yec’hederezh ar vugale, prientiñ ha renkañ an dafar skol. - E vo eveshaet ar vugale war ar porzh-skol. - E vo graet war-dro ar skolidi war ar mareoù troskol (kantin ha diwallerezh) hag ar c’housk-aze. - E vo dalc’het a-ratre savadurioù ha dafar ar skol. Kevrat termenet he fad eus 12 miz. Kregiñ a ray d’ar 6 a viz Genver 2020 dindan gevrat sikouret CUI-CAE, 28e/sizhun, gopret GIEK dre eur. Mersi da wiriañ hag-eñ oc’h dilennadus e-keñver ar c’hevratoù sikouret ha hen menegiñ en hoc’h emstrivadur.\nProfil Divyezhegezh brezhoneg-galleg. Darempred gant ar vugale : selaou, pasianted, hegarat, en ho aes gant an dud hag o bugale, evezhiegezh (degemeret mat e vo ar skiant-prenet) Doujañ ouzh reolennoù ar yec’hederezh, an naetadurezh hag ar surentez (HACCP) Mestroniañ ar mod da naetaat ha da zerc’hel a-ratre. Emrenerezh ha barrek war al labour a-stroll. Biskoazh bet barnet.\nFiche modifiée le 2019-11-20 21:46:59


Abadenn Liv an amzer - Pennad skignet d'ar 21.08.2018\nGant : Yulia Borisova, Maina Audran\nPennad-komz kaset da benn gant : Jean-Claude Le Ruyet, Enora Molac\nTapet eil plas renkamant ar bloaz get Kerlenn Pondi! An disoc'hoù oa bet roet disul paset, e dibenn an amprouenn ziwezhañ e Gouelioù ar Sant-Loup e Gwengamp. Komzet hon oa get Maina Audran, dañsourez e Kerlenn Pondi a c'houde 6 bloaz. Ma faot deoc'h selaou doc'h an eskemm, selaouit da 35' en enrolladenn a-us!\nDañjerus pe pas tremen get ar marc'h tredan àr lenn Rostov? Penaos eo stad ar C'hremlin hiriv an deiz? Un nebeut komzoù-kaer get Yann-Klaod ar Ruyet hag ar varzourez hag Rusi Yulia Borisova, selaouit an abadenn tro-dro da 17'\n- La Yegros, Chicha Roja\n- Ôbrée Alie, L'Anèl & Den léz venté\n- Le Bour Bodros Quintet, Discotish\n- Dour Le Pottier Quartet, Awa\n- Nina Simone, Ain't no use\n- Aotrou ar c'hont\n- Kiñkoñs, Plinn\n- Calypso Rose, Calypso Blues\n- Oquestrada, Oxalà te veja


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Stephen Donnelly) (KildareStreet.com)\nResults 1-20 of 839,893 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Stephen Donnelly)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Stephen Donnelly)


droukchañs (anv hollek benel)\nMet diwar neuze e krogas ennomp an droukchañs : goulennet e oa bet ouzhomp, gant unan bennak eus ar mererezh-bro, hag-eñ ne vije ket tu deomp da welout penaos e oa stad un hent a oa bet digoret gwechall gant ur gompagnunezh alaman, hent hag a zegouezhe war ar stêr Abando war ul lec'h hag a veze ennañ douar a-walc'h da bep eur evit ar pinasennoù, tra ma ne c'helled tizhout Sibang nemet pa veze uhel a-walc'h ar mor.\nSkritelloù o luiñ ar gazetennerion, ha muntr ebet evit tec'hout diouzhomp an aner-se? Pebezh droukchañs!\nRéférence : EHPEA, p20\nRet dit troadañ an dra-se e'z penn, Kostas, te zo diouzh tu ar re wirion droukchañsus. Gant ar re a red er penn a-raok hag a erru goude ar re all.\nRéférence : EHPEA, p69


Os Doze de Inglaterra - Wikipedia\nOs Doze de Inglaterra ("An Daouzek a Vro-Saoz") zo ur vojenn bortugalat eus ar Grennamzer diazezet war fedoù istorel ha kontet gant ar barzh portugalat Luís de Camões (1524-1580) e 1572 e kan VI e levr Os Lusíadas.\nHervez ar vojenn kontet gant Camões e oa bet daouzek marc'heg saoz, er bloavezhioù 1390, o kunujenniñ daouzek itron eus ti dugez Lancaster. Hag an itronezed da c'houlenn digant o mestr, John of Gaunt, dug Lancaster, kavout kampioned da zifenn o enor, met hennezh a lavaras ne gave ket ; a-hervez e oa aon rak ar varc'heien brudet o zaolioù-kaer er brezel. Hag an dug, deuet soñj dezhañ eus e droioù-brezel e Spagn er bloavezhioù 1370 ha 1380 hag eus kalonegezh marc'heien Portugal, a erbedas klask kampioned e-touez tud ar vro-hont.\n(pt) Os Lusíadas, canto sexto.\nAdtapet diwar « https://br.wikipedia.org/w/index.php?title=Os_Doze_de_Inglaterra&oldid=1883115 »


Buhez ar Sent/1894/Gouel ann Holl Zent - Wikimammenn\nBuhez ar Sent/1894/Gouel ann Holl Zent\n◄ Kintin Gouel ann Holl Zent Gouel ann Anaoun ►\nHor mamm zantel ann Iliz e deuz gourc’hemennet ober ar gouel-ma, d’ann eil, evit rei kaloun d’eomp da gerzet var roudou ar zent hag ar zentezed a zo bet enn hon raok var ann douar. Etouez ar zent hag ar zentezed-se ez euz meur a hini hag o deuz bevet er stad m’emaomp hon-unan, meur a hini hag o deuz labouret var ar vicher ma labouromp hon-unan ; perak eta ne c’hellfemp-ni ket ober ar pez o deuz-hi great, da lavaret eo, en em zantifia ha gounit ar baradoz eveldho o veva er stad m’o deuz bevet, o labourat var ar vicher m’o deuz labouret ?\nNag a dadou hag a vammou, nag a vistri hag a vestrezed a zo brema euruz gant Doue, hag o deuz bet muioc’h a dregas eget n’oc’h euz-hu gant ho ziegez, ho bugale hag ho zervicherien ! Nag a vugale hag a zervicherien, hag o deuz bet muioc’h a boan gant ho zadou hag ho mammou, gant ho mistri pe ho mestrezed ! Nag a dud iaouank, potred ha merc’hed, hag a ioa krevoc’h ho zechou fall eget na d-eo ho re-c’houi, hag a zo bet tentet goasoc’h eged hoc’h-hu gant ar bed hag ann drouk-pered ! Nag a brinsed hag a brinsezed, nag a offiserien hag a zoudarded, nag a varc’hadourien hag a hostizien, nag a dud all a bep seurt micher, hag a ioa diesoc’h d’ezho ober ho zilvidigez eget n’az eo d’ehoc’h-hu ! Nag a bec’herien erfin, hag o deuz great marteze muioc’h a bec’hejou ha brasoc’h pec’hejou eget n’hoc’h euz-hu great ! Ann dud-se holl a zo en em zantifiet enn despet d’ho zechou fall, enn despet da dentasionou ar bed hag ann drouk-spered, enn despet d’ann holl diezamanchou a gavent enn ho stad, enn despet d’ho fec’hejou zoken : perak eta, eur vech c’hoaz, ne c’hellit-hu ket ober ar pez o deuz-hi great ? Gras Doue n’e ket bet manket d’ezho, ha ne vanko ket d’ehoc’h ken nebeut mar bezit fidel d’he goulenn gant humilite hag heb paouez.\nSelaouit petra lavar d’ehoc’h var gement-se ar Zent ho-unan : « — Goad Adam a rede enn hor goazied evel ma red enn ho re-c’houi, ha setu perak oamp sempl eveldhoc’h dre natur ; mes kavet on euz nerz er bedenn hag er zakramanchou. Ann darn vuia ac’hanomp n’o deuz ket great a draou braz, a draou burzuduz epad ho buez ; mes aketuz oump bet holl da ginnig da Zoue hon labour pemdeziek ; klasket on euz plijout d'ezhan e peb tra ; var evez e vezemp ato evit en em ziouall dioc’h ar pec’hed, ha Doue en deuz hon rekoumpanset o rei d’eomp perz enn he c’hloar hag enn he joauzded. Grit evelse hoc’h-unan, hag eunn deiz e viot ive euruz asambles ganeomp. »\nAdtapet diwar « https://br.wikisource.org/w/index.php?title=Buhez_ar_Sent/1894/Gouel_ann_Holl_Zent&oldid=30701 »\nKemmoù diwezhañ degaset d'ar bajenn-mañ d'an 20 Gen 2012, da 19:31.


Koadoù, metalouriezh ha lec’h a liderezh : chapel Santez Varc’harid e Ploueg-Grifed | Becedia\nKoadoù, metalouriezh ha lec’h a liderezh : chapel Santez Varc’harid e Ploueg-Grifed\nAozer : Victorien Leman / Du 2021\nChapel Santez Varc’harid a zo el lec’h anavezet en deiz hiziv dindan anv an hevelep santez, etre La Ville-Bressay ha La Vallée, e kumun Ploueg-Grifed, e departamant ar Mor-Bihan. En tu norzh emañ, war-dro 1,3 c’hilometr eus ar vourc’h. Emañ en ur c’hroashent etre daou hent a gas betek Ploueg-Grifed : an eil adalek Kerzhin er gwalarn, egile adalek Roc’han en norzh, a-hed traoñienn ar stêr-Oud hag ar ganol eus Naoned da Vrest. War-dro 4,5 c’hilometr er mervent d’ar c’hoad a reer hiziv koad Lannoez anezhañ emañ ar chapel, gant ar stêr-Oud o redek etre homañ hag ar c’hoad. Un hevelep lec’h zo stag outañ perzhioù ekonomikel ha sokial eus ar spisañ…\nUr chapel eus an XVIIIvet kantved adimplijet e-pad ar Grennamzer\nSavet eo bet chapel Santez Varc’harid diwar ur plañ pevarc’hornek reteriet, dezhañ 11,2 metr a hed ha 17,8 metr a led. Implijet eo bet an hevelep plañ alies a-walc’h en trowardroioù en XVIIIvet kantved, da skouer e chapel Sant Maloù e Regini ha c’hoazh e chapel Sant Mark e Brec’han. Ar savadur zo div zor outañ, ar pezh zo ordinal a-walc’h : an eil en tu kornôg hag eben en tu kreisteiz. Honnezh zo a bep tu dezhi pep a zigor pevarc’hornek a ro e-giz-se simetriezh d’an tal su. A-us an nor en tu kornôg ez eus ur c’hloc’hdi mod impalaer, bihanik tra, ur ral a-walc’h dre ar vro.\nEn tu reter, an digor er c’heur a zo ennañ ur pasturaj, flourdilizet al lodenn uhelañ anezhañ. En digor-se e weler a-hend-all un uhel-volz he gwareg torr hag he skizhadenn gleuziek, heñvel ouzh sternioù an div zor. An elfennoù arkitektouriezh-se, kenkoulz hag ar gargouilh e stumm ul loen a zo bet miret er c’horn biz eus ar savadur, a zo kontrol d’ar gizioù a oa en XVIIIvet kantved hag a c’heller gwelet e lec’h all er c’hontre. E Sant Mark e Brec’han eta, hag ivez e Sant Vodan e Kerzhin, ez eo war hantergelc’h e oa bet plijet d’an dud sevel o gwaregi er XVIIvet hag en XVIIIvet kantved. Neoazh e Sant Maloù e Regini, pa oa bet adsavet ar chapel e 1710, e oa bet adimplijet – marteze – ar wareg c’houzizek ha damblaen-begek a weler a-us an nor su. Iliz Sant Jelan a weler an holl gemmoù-se a-gevred en hec’h arkitektouriezh, rak brec’h su ar groazenn a chom c’hoazh enni un nor eus ar XVIvet kantved he gwareg torr, dezhi un uhel-volz gant skourrennoù kinklet gant delioù kaol. Padal en tal degemer, adsavet penn-da-benn en XVIIIvet kantved, ez eus ur porched war hantergelc’h. Evit a sell Santez Varc’harid e c’hellfed martezeañ ez eus bet adimplijet, evit sevel sternioù an dorioù ha hini an digor a zo er reter, elfennoù eus arkitektouriezh ar XVvet pe ar XVIvet kantved, bet en ur chapel a oa eno a-ziagent, hag adoberiet en XVIIIvet kantved er chapel a welomp hiziv. Diwar studi an dielloù n’eus ket da grediñ e vije bet labourioù all da-c’houde ar savidigezh-se. Peadra zo da grediñ eta emañ ar savadur, dre vras, er stad ma oa endeo en eil hanterenn eus an XVIIIvet kantved.\nUr savadur a liderezh bet dilec’hiet\nSouezhus eo penaos, evit a sell chapel Santez Varc’harid, emañ ar savadur e-unan pell-mat eus ar feunteun a zo bet lakaet dezhi anv ar santez ivez. Emañ ar feunteun pevar c’hilometr en tu biz d’ar chapel, en ul lec’h anvet La Boulaie (ar Vezveg). Goude ma tegouezh a-wechoù gant feunteun pe feunteun bezañ pellik eus ar chapel ma ’z eo stag outi, ral a wech e vez muioc’h eget un dornad kantmetradoù douar etre an eil hag eben. Petra zo kaoz d’ar fed-mañ ’ta ? Ul lodenn gentañ eus ar respont a vez kavet e-barzh skridoù Joseph-Marie Le Mené : hemañ en deus degaset soñj deomp e oa chapel Santez Varc’harid da zigentañ tout el lec’h anvet La Boulaie, evel ar feunteun. Kerkent hag er bloaz 1478 e kaver meneg eus ar chapel, hervez an den gouiziek-se. Menegiñ a ra ul lec’h anvet La Ville Jean, met n’eo moarvat an anv-se nemet un adstumm skrivet fall eus an anv-lec’h Lanvieuzan, nepell eus La Boulaie, al lec’h m’emañ c’hoazh en deiz hiziv ar feunteun gouestlet da Santez Varc’harid. A-hend-all e c’hellfe klotañ an elfennoù arkitektouriezh bet adimplijet er chapel a-vremañ gant re ur savadur eus fin ar XVvet kantved. Bez’ ez eus eta da grediñ e oa bet savet ur chapel gentañ gouestlet da Santez Varc’harid e-kerzh ar XVvet kantved…\nAr feunteun a zo c’hoazh e La Boulaie zo dezhi ul lenn garrezek hag un talbenn tric’hornek, warnañ ur groaz. Ul logennig zo toullet er voger-dal en diabarzh, enni un delwennig : ur skeudenn eus Santez Varc’harid o taoler an aerouant d’an douar. N’eo ket diboell eta soñjal e oa ar chapel e laez an duchenn a zo a-us ar feunteun, war-zu ar c’hreisteiz. O sellet a-dost ouzh kadastr napoleon e weler e oa eno da neuze hentoù ha gwenodennoù kozh, bet dilezet e-kerzh an XIXvet kantved. Ha titouroù a-bouez a gaver c’hoazh o lenn an dielloù diwar-benn ar parselloù bet meneget kentoc’h, ar re a oa e laez an duchenn a zo da grediñ e oa chapel gozh Santez Varc’harid warni gwechall. Endra ma ne gaver ket anv eus lec’hiadur kozh ur chapel e lec’hanvadurezh ar c’hornig-bro (parselladenn 65 : « la Noé Gicquel » ; parselladenn 65 bis : « la butte de la Noé Gicquel »), statud an douaroù-se eo a zo kentelius : skrivet zo ez eo an div, koulz 65 ha 65 bis, e boutin d’an holl dud a zo o chom er Vieille Ville, La Boulaie, Lanvieuzan, Langonan, Klefroc’han ha Kerburel.\nDiwar se e c’heller sevel ur vartezeadenn all : e vije chomet heñvel statud an douaroù boutin-se, goude ma voe distrujet chapel Santez Varc’harid en XVIIIvet kantved zoken. An tiegezhioù ez eo aotreet o zud da vont war an douaroù-se a c’hellfe bezañ, neuze, ar re ma veze savet deog diwarno evit ar chapel gwechall. Bez’ e weler c’hoazh, zo kaeroc’h, evel ma soñjed, penaos emañ ar c’hwec’h kêr gwitibunan war douaroù koad Lannoez, evel ma oa ar c’hoad-se d’ar c’houlz ma oa bet treset kartenn Cassini (XVIIIvet kantved). Kement-mañ holl a ya a-du gant martezeadenn al liamm etre ar chapel dilec’hiet hag an dug Roc’han o tapout krog er c’hoadeier a-benn pourveziñ e c’hovelioù nevez.


Kardinal - Wikipedia\nGant ar ger Kardinal e tegouezher amañ. Evit sterioù all ar ger, gwelit Kardinal (disheñvelout).\nDilhad ur c'hardinal\nKardinal zo un titl roet gant ar pab d'un den a iliz, hag a dalv kement ha “kuzulier”. Ar “Skolaj sakr” pe “Kevredad sakr” a vez graet eus an holl gardinaled. Pa vezont kouviet gant ar pab da zivizout diwar-benn aferioù an Iliz katolik roman ha war he c'hredennoù e vez anvet ar vodadeg ar C'hoñsistor (e latin consistorium).\nArabat kemmeskañ Koñsistor ha Sened-Meur, a lavaret eo ur bodad hollvedel an Iliz, gant holl eskibien an Iliz katolik.\nPa varv ur pab e vez dilennet unan all gant an holl gardinaled dindan 80 vloaz, hag ar re-se ne c'hellont ket mont kuit eus al lec'h er Vatikan a-raok disoc'h an dilennadeg. Ar sened-kardinaled e vez graet eus ar bodad-se (e latin conclave, da lavaret eo prennet war alc'hwez). Gwisket e vez ar gardinaled evit al lidoù meur gant ur soutanenn, ur roked hag un tog ruz.\nRoll ar senedoù-meur anavezet gant an Iliz katolik roman\nAdtapet diwar « https://br.wikipedia.org/w/index.php?title=Kardinal&oldid=1908897 »\nKemmoù diwezhañ degaset d'ar bajenn-mañ d'an 9 Eos 2021, da 16:56.


Gweltaz (sant) - Wikipedia\n(Adkaset eus Sant Gweltaz)\nUr pennad Gweltaz zo ivez.\nGweltaz (war-dro 500 – 570), anavezet ivez evel Gildas Sapiens (Gweltaz ar Fur), zo ur manac'h brezhon eus ar VIvet kantved, anavezet dre e skridoù, ma vez lavaret eo ar c'hentañ istorour brezhon.\nDelwenn da sant Gweltaz, e Lokentaz\nFeunteun da Sant Gweltaz e Lokentaz\nFeunteun da Sant Gweltaz e Magor.\nGanet e vije e-tal Dumbarton, war lez ar stêr Clyde, er pezh a oa "Hanternoz Kozh" Brezhoned Enez Vreizh. En e oberenn e lavar e oa ganet e bloavezh emgann Badon. Marteze e oa mab da g-Caw, a oa roue Strat Clut, ur vro a zo bremañ e Bro-Skos.\nSkoliet e voe Gweltaz e Kembre, e manati Llanilltud Fawr, evel kalz a venec'h brudet eus e amzer, ha gant Samzun ha Paol Aorelian a deuas da Vreizh.\nSkrivañ a reas eno an De excidio Britanniae, ar skrid koshañ gant ur Brezhon diwar-benn istor Breizh. Hervez an deiziadoù roet en Annales Cambriae e veve en amzer ar Roue Arzhur nemet n'eo ket meneget anv hennezh en oberenn.\nHervez a greder e teuas goude da Vreizh, war-dro 520 hag e chomas amañ e-pad seizh vloaz .\nRoud a chom anezhañ\nen Treger, en Enez Gweltaz, e Perwenan (en e anv da vihanañ, rak kavout a ra da da lod ne deuas ket di morse),\ne Kerne, e Karnoed, chapel ha feunteun Sant Gweltaz \ne Bro-Wened, e Lokeltaz hag e Lokentaz, ha war Enez Houad.\nUr manati a savas e Lokentaz, e gourenez Rewiz, gant menec'h all eus Breizh-Veur.\nGoude-se ez eas da chom da gichen Glastonbury, e Glad an Hañv (Somerset), e-lec'h ma savas ur peniti. War-dro 544 e teuas en-dro da Vreizh-Vihan hag e chomas amañ betek e varv e 569 pe 570.\nMeneg eus ar vojenn db ar sant a zo el levr « Souvenirs de Voyages en Bretagne et en Grèce », Paris, 1864.\nGildas de Rhuys, gant Christiane Kerboul\nEn ur blog un tamm faltazius\n↑ Hervez Caradoc Llancarfan.\n↑ * Chapel ha feunteun Sant Gweltas e Karnoed : http://marikavel.org/bretagne/carnoet/st-gildas.htm\nAdtapet diwar « https://br.wikipedia.org/w/index.php?title=Gweltaz_(sant)&oldid=1819825 »


Buhez ar Zent. pages 684, 685, 686, 687. Encyclopédie Marikavel.\npages 684, 685, 686, 687\nPevare devez a viz Here\nAr zant-man a oa ganet en Asiz hag a oe hanvet Yan d'e vadeziant. P'en em lakas d'ober micher e dad, a oa marc'hadour, en dije digare d'en em gaout alïes gant ar Fransizien, hag e teuas da c'houzout ken mat o yez, ma oe hanvet Fransez.\nDen ar bed oa eun tammik en e yaouankiz, mes ar vue a rene a oa fur, ha mat oa 'vit ar paour. Eun devez, 'balamour n'en devoa ket amzer, emezan, e chomas hep rei aluzen d'eun den ezommek hag a astenne d'ezan e zorn. Kement a geun en devoe raktal d'ar pez en devoa grêt, ma redas war-lerc'h ar paour kez, da gas d'ezan ar pezig en devoa ezom.\nOber a reas neuze al le da rei aluzen da gement hini a deuje da c'houlenn outan, en han' Doue, ha derc'hel a reas d'e c'her. Dont a reas, zoken, da vezan ken madelezus ma teuas e dad da gaout si ennan, ha ma reas d'ezan, dirak eskob Asiz, dilezei kement mad an evoa war e hano ha kement en devoa da gât divezatoc'h.\nFransez, goude bezan diwisket zoken an dilhad a zouge, da rei d'e dad da vont gantan, a gemeras eur vantel goz bet da vevel an eskopti, hag en eur wiskan anezi, e lavare : « Breman am bezo muioc'h a zigare evit biskoaz da lavaret : Hon Tad a zo en nenv. »\nE oa o ren e bemp bla warn-ugent. Adalek neuze, ne veze gwelet nemet war-dro ar beorien hag ar glanvourien, oc'h ober d'eze ar vad a c'halle; o kestal da zastum peadra da adsevel iliz Sant-Damian, hini Sant-Per ha chapel Itron-Varia an Ele.\nDaou vla oa e rê ar vicher-ze, pa glevas ar c'homzou-man en oferen : « Na zouget nag aour, nag arc'hant, na bevanz evit an hent, na diou wiskamant, na botou, na baz. » Kemer a reas ar c'homzou-ze evel pa vijent bet lavaret e vitan e-unan hepken. Diwiskan reas e votou, teurel a reas e vaz a-goste, kemer a reas gwiskamant mesaërien ha peorien e vro, da lavaret eo, eur zaë hirr stardet endro d'e gorf gant eur gorden. Unanik bennak a deuas da vevan dindannan evit deski gantan hent ar zantelez. Fransez a zavas d'eze eur reolen a vue eus ar re strisan. Bale renkent bepred diarc'hen ha bevan diwar an aluzen. Er bla 1209, e oant daouzek, ha Fransez a yeas gante da Rom. Innosant III, a oa neuze war Gador sant Per, n'o digemeras ket gwell vat da gentan, mes eun nozvez e welas en eun hunvre iliz Latran prest da gouezan ha Fransez o harpan anezi gant e ziouskoa nerzus; raktal e reas e c'hervel hag e roas d'ezan ôtre da zevel e Urz neve. Dizro da Asiz, an den santel hag e ziskibien a zavas o zi en kichen chapel Itron-Varia an Ele.\nEvelse e c'hanas Kentan Urz sant Fransez, er bla 1210.\nDaou vla goude, santez Klara a c'houlennas digant sant Fransez eur reolen a vue evit ar merc'hed, war skouer an hini en devoa savet evit ar bôtred. Bezan he devoe he goulen : evelse e c'hanas Eil Urz sant Fransez, er bla 1212.\nUnnek vla goude, Luchesio hag e bried a c'houlennas digant sant Fransez eur reolen a vue evit tud ar bed, war skouer hini e venec'h ha hini e leanezed. Bezan o devoe ive o goulen : evelse e c'hanas Trede Urz sant Fransez, er bla 1221.\nC'hoant Fransez oa gwelet an dud o 'n em zantelât dre ar binijen hag ar beden. An douar noaz oa e wele; eiz koaraïz a rê bep bla; ne oa ket evit gouzanv an dud lezirek, a zo henvel ouz ar prenved-ze ne reont netra hag a vev diwar c'houezen o nesan; karet a rê gwelet ober gwap anezan; lavaret a rê o deus ar skoueriou kalz muioc'h a nerz eget ar c'homzou, hag e tleer klemm ar brezegerien-ze a ve o 'n em brezek o-unan elec'h prezek Jezuz-Krist, hag a glask kalz muioc'h meuleudiou an dud eget silvidigez an eneou; hag e tleer klemm, dreist-oll, ar re a ziskar dre o oberou ar pez a zavont dre o c'homzou.\nEn miz gwengolo 1224, e oe moullet en e izili pemp gouli Hon Zalver Jezuz-Krist. Adalek neuze, n'en devoe tamm yec'hed ebet ken. Eskob Asiz a roas digemer d'ezan en e di, hep gallout e zerc'hel pell. Fransez n'en em gave ket en e êz en eskopti, abalamour ma vanke d'ezan ar baourente, a c'halve e « itron ».\nWar e c'houlenn, e oe douget da Itron-Varia an Ele. Pedi a reas eno, eur wech c'hoaz, en harz ôter ar Werc'hez. Gourvez a reas war an douar noaz; er stum-ze e selaouas lenn e c'hourc'hemennou d'e venec'h; goude bezan binniget kêr Asiz hag e vugale, e varvas en peuc'h, d'ar 4 a viz here 1226.\nM'ho prize dreist pep tra,\nNe doc'h ket rnui netra;\nRak ma c'halon entanet\nEn deus evitan trec'het\nC'hoant an treo tremenus.\nAr baourante 'vit c'hoar :\nAr c'hoar-ze a zo ive\nMa c'honsortez karet,\nHa m'hen tou en fas an nêe,\nD'ei vin féal bepret.\nDe-ha-noz ma c'hroazel,\nDiskabel ha dierc'hen\nEc'h in dre an henchou,\nA dorro ma zec'hed,\nHa pa vo red d'in diblas,\nMe 'm bo, d'am goudori,\nPe tog plouz eur c'hardi.\nPa valein dre ar bed\nGant ma faourante gez,\nAr c'herent, ar vignoned.\nHoll diouzin o do mez :\nMes na vern petra vezo.\nN'am bo ket kalonad,\nRak Jezuz ma c'honforto\nHag a rei ma holl vad.\nGwaperez ha dismegans\nA c'houzanvin laouen,\nHag a lakin er valans\nGant ar yun, ar beden,\n'Vit dic'haoui, ma'r gallan,\nMa Mestr ha ma Doue\nEus ar pec'hejou gwasan\nRa e c'hlac'har bemde.\nEur familh am mo ouspen\nEn ter loden rannet;\nDre liamm ar binijen,\nHi chomo unanet :\nBreur pe c'hoar, eus ar gwellan\nA zervijo Doue,\nHag ar 'glanded ar gaeran\nLuc'ho en o ine.\nMa Jezuz, er familh-ze\nA roan d'ac'h da ren,\nGoarnet skoueriou ho pue\nGant ho kroaz da zougen :\nRa n'o devo ken joa vad,\nAn tad, ar vugale,\n'Met ho enori dalc'hmad.\nBetek mac'h eint d'an ne. (1)\nReolen Trede-Urz sant Fransez (2)\nI. — Hiviziken, kement hini a zo krog en e bempzek vla hag a ren eur vue gristen a c'hall kaout digemer en Trede-Urz sant Fransez.\nII. — Eur wech ma ver digemeret ennan, e tleer derc'hel da zougen skapular ha korden sant Fransez; anez-ze, ne c'honezer ket induljansou an Urz.\nIII. — Rei a dleer skouer vat, en pep doare, ha tec'hel piz diouz kement a c'hall dougen d'an droug.\nIV. — Ouspen ar yuniou gourc'hemennet gant an Iliz, breudeur ha c'hoarezed an Trede-Urz a dle yun derc'hent gouel ar Werc'hez en miz kerdu, ha derc'hent gouel sant Fransez en miz here.\nV. — Mont a refont da govez bep miz; bep miz ive, e tostafont ouz an dôl zantel.\nVI. — Ma ne lavaront ket ofis an Iliz nag ofis ar Werc'hez, e lavarfont, daouzek gwech bemde, ar Bater, an Ave Maria hag ar Gredo.\nVII. — Bep noz e refont eun enklask piz war an de o paouez tremen, ha ma kavont o deus grêt eur fazi bennak, e refont pinijen anezan.\n(1) Tenaet diwar Groaz ar Vretoned.\n(2) Dre al lizer-meur Misericors Dei Filius, skrivet d'an 30 a viz mae 1883, Leon XIII en deus nevezet kement a zell ouz Trede-Urz sant Fransez. Franket en deus an noriou d'ar gristenien da vont niverusoc'h ebarz, ha kresket en deus tensor an indaljansou a c'hall gonid e vreudeur hag e c'hoarezed.


Journal de Renaud Camus, jeudi 13 mars 1986\ncréée le mardi 14 octobre 2014, 16 h 06\nmodifiée le lundi 26 septembre 2016, 23 h 49Jeudi 13 mars 1986. Retrouvé aux bains le gros homme musclé et si poilu de la dernière fois. Si on ~~~~~~~~~ ~~~ ~~~~~~ ~~ ~~~~-~~~~~ ~~~ ~~~ ~~~~~~~~~~ ~~~ ~~~~~~ ~~~ ~~~~~~~ ~~~~ ~~’~~~~~~~~~~~, on le verrait ~~~ ~~~~~~~ ~~~~~ ~~~~~~~~~ ~~~ ~~~~~~~~~~~~~ ~~~~ ~~~~ ~~~~~~~ ~~~~~ ~~~~~ ~~~~~~~~~ ~~~’~~~ ~~~ ~~’~~~ ~~~~~~~~ ~~~~~~~~~~~~~~. ~~~ ~~~~~ ~~~~~~ ~~’~~~~ ~~~~ ~~~~ ~~~~~~~~~ ~~~~~~~~~~. ~~~ ~~’~~~~~~~~ qu’il m’excite bel ~~~ ~~~~~. ~~~~~~ ~~~~~~~~~~~, ~~~ ~~~~ ~~~~~, ~~~~ ~~~~~ ~~~~~~~~~~ — ~~’~~~~~ ~~~~ ~~~~~~~ ~~~ ~~~~, ~~~ ~~~~ ~~~~~~~~, ~~~ ~~~ ~~~~~~~~~ — ~~~ ~~~~~ ~~~~~~ ~~~~~~~~~~. Elle gagne beaucoup ~~ des poppers. ~~~~~ des poppers dans ~~~ ~~~~~~~ ~~~~~~, ~~’~~~~ ~~~ ~~~~~~~ ~~~ ~~~ ~~~~~~ ~~~~~~~~ ~~~ ~~~~~~~~~~~ ~~~~~ “~~~~~~ ~~~ ~~~~~~~~~~~~”, ~~~~ ~~~~~, ~~~~ ~~~~~~~~ ~~~~~ ~~~~~~~~~~ ~~~~~~. Je l’ai couru. ~~~~~ ~~~~~ ~~~~, ~~~ ~~~ ~~~~~~~~~~~~~~ ~~’~~~~~~~~ ~~ ~~~~~~~~~ ~~~~ ~~~~ ~~~~~~ ~~~ ~~~~~~~~~~ ~~~~ ~~~ ~~~ ~~~~~~~ ~~~~ ~~~~~ ~~~~~ ~~~ ~~~~ ~~~~~~~ — ~~~ ~~~~ a pourtant quelques ~~~~~~~~~~ : ~~~ ~~ ~~ ~~~~~~~~~~ ~~~~ ~~~ ~~~ ~~’~~~~~~ ~~~~ ~~~~~~ ~~~ “~~~~~~~~~~ adolescent”…\nM’échappant ~~~ ~~~ ~~~~~~~, ~~’~~~ ~~~ ~~~~~~ ~~~~~~~~. ~~~ ~~~~~~ ~~~~~~ ~~~ ~~~~ ~~~~~ de Sainte-Marie in Trivio ou in Trevi où ~~~~~ ~~~~~~ ~~~~~ ~~~~~~~~~~, ~~~ ~~~~~~, ~~~~~~~~ ~~~~~~ ~~~~~~~ ~~~~ ~~~~~~~, ~~~~~~~~~~~~ ~~~ ~~~~~~ ~~~ ~~~~~~~~~ ~~~~~. ~~~ ~~~~~~~-~~~~~~~~-~~~-~~~~~~~~~, ~~~~~ ~~ ~~~ ~~~~~~~~~ ~~~ ~~~~~~, ~~~ même guide trouve ~~~~~~ ~~~~~~~~~~ ~~~’~~~~~ est più ~~~~~~~~ ~~~~ esemplare, ~~~~~ ~~~ ~~~~~ ~~~~ ~~~~~~ ~~~~~~~~~~~ ~~~ ~~~~~ ~~~~~~ ~~~~~~ ~~~~, ~~~~~~~ ~~~~~~’~~ ~~~~~~~ ~~ ~~~~ ~~~~~~~, ~~~~~ ~~~~ ~~~~~~ caractéristique, des « finesses ~~~~~~~~~~~~~~ » ~~~~ ~~~~~~~~~~~~ ~~~~~~~ ~~~~~~~. ~~~~~ ~~~~~ ~~~~~~~ ~~~~~~~~~ ~~~~~ ~~~ ~~~~~ ~~~~~~~~~~~, ~~~~~ ~~~~~~~~~~~ ~~~~ ~~~~~~~~~ : ~~~’~~~ ~~~~~ ~~~ ~~~~~~ ~~~~-~~~~~ ~~~~ ~~~~~~~~, ~~~~~~~ ~~ ~~’~~~~~~~~~ toujours le plus ~~~~~~~~~. ~~~~~ ~~~~ ~~~ ~~~~~~~ ~~~~~~~-~~~~~~~~-~~~-~~~~~~~~~ ~~~~~~~~~~ ~~ ~~’~~~~, ~~~~~~~ ~~~ ~~~~~~~~~~~, ~~~ ~~ ~~~~~~ ~~’~~~~~. ~~~ ~~~~~~~~ ~~~~~~~~~~ ~~~~ ~~~~~~~~~ ~~~~ ~~’~~~~~~~, ~~~~~~~~ ~~~~ ~~~~~ ~~~~~~~ les autres au ~~~~~~~, ~~~~ ~~~~~ ~~~~~~~, ~~~ ~~~~~~~~ ~~~~~~~~, ~~~~~ ~~~~ ~~~~~, ~~~~ ~~~~~~~~ ~~~~ ~~’~~~~~~~~~~ ~~~~ ~~~~ ~~~~~ ~~~~ ~~~~~~~, ~~’~~ ~~~~~ surnommer il canneto, la cannaie (interruption : ~~~~-~~~ ~~~~~~~~~ ~~~~ ce canneto m’ait incité à ~~~ ~~~~~~~~ ? ~~~~. ~~’~~~~ ~~~~~ ~~~~~~~~~ ~~~~~~~~~~~~~ ~~~~~ ~~’~~~~~~~. ~~~ ~~ ~~ ~~~~ ~~’~~~ ~~~~~~~ ~~~ ~~~~~~~ ~~~ ~~~~~~~~-~~~~ ~~~~~ ~~~~~, ~~~~ ~~~~~ ~~~ ~~’~~ ~~~~~~ ~~~~ d’eau chaude ce ~~~~~~, ~~~~ ~~~ ~~’~~~ ~~~~ ~~~~~~~ ~~~~~ ~~~~ ~~~~~, ~~~ ~~~~~ ~~~~ ~~~~~~~~, ~~~~~~ ~~~~~~~~~~ ~~~ ~~~~~~ ~~~~~~ ~~~~~~ ~~~ ~~~~ ~~~ ~~~~~ ~~’~~~~~~… ~~~~ ~~~~~~~ ~~’~~~~~~~~~~ merveilleusement, comme les intelaiature de ~~~~~~~), ~~~ bambouseraie.\nÀ ~~~~~~-~~~~~~~~, ~~~~~~~~~ ~~~ ~~~~~~~~~, ~~~~~ conservés i ~~~~~~~~~, ~~~~~~ ~~~~ l’imbalsamazione, ~~~ ~~~~~ ~~~~ ~~~~~~ ~~~~~~ ~~~~~~ ~~~~~~ ~~~ ~~~~~ ~~~~~. ~~~ ~~~ ~~~~~~~~~~ ~~~~ exactement ce que ~~~~~ les precordi. ~~~ ~~~~~~~~~~~~~ dit région ~~~~~~~~~~~~, ~~~~~ ~~~ cœur. ~~~~ ~~~~~~~~~~~ ? ~~~~ cœurs ?\nL’église ~~~~~~~-~~~~~~ ~~~ ~~~~ ~~ ~~~~ ~~~~~~~ ~~~~~~~~~~ ~~~~ ~~~~~~~~ ~~~ ~~~ ~~~~~~ (~~~~~~~~~ ~~~~~~~~~) et achevée par ~~~~~~~~~, ~~~~ ~~~~ ~~ ~~~~~~ ~~~ ~~~~~~~ ~~~~~~ ~~~~~~ ~~~~~ ~~~ ~~~~~, ~~~~~~~~~~~~~~~~, ~~’~~~ ~~~~~~~~~~ ~~~ ~~~~~~~ ~~~~~~~~~~~~~~ ~~~~~~. ~~~~ ~~~~~~ ~~~~~~ ~~ ~~~~~~~~~~~ ~~~~~~ ~~~~~~ ~~~~ chapiteaux des pilastres, ~~~ ~~~~~~~ ~~~ ~~~ ~~~~~~~ ~~~~~~~~~~~. ~~~~~ ~~~ ~~~~~~~~ ~~~~~~~~~ ~~ ~~~~~~~, ~~’~~~ ~~~~~~~~~ ~~~~~~ ~~~~~~~, ~~~~~ ~~~~, ~~~~~~~~, ~~~~~~ ~~~ ~~~~~~~, ~~’~~ ~~~~~, ~~~~~ ~~~ ~~~~~~~ où je pouvais ~~~ ~~~~~, ~~~~~~ ~~~~~~. ~~~ ~~~~~~ ~~’~~~ ~~~~~~~ ~~~~~. ~~~~~~ ~~~~ ~~~~~~~~ ~~~~~~~~~~~~~ ~~~~~~~~~, ~~~~~~ ~~~~~~ ~~~~ ~~~~~~~~~~~~ ~~~~~~~~~~ ~~~ ~~~ ~~~~~~~~~~, ~~’~~~ ~~~~~~~~~~, ~~~~~ ~~~ ~~~~~~~~~, que ces toiles ~~~~~~~~ ~~~~~ ~~~~~~~ ~~~ ~~~~~~~~ ~~~~~~~~ ~~~~~~, ~~~~~~~-~~-~~~ ~~~~~ ~~ ~~~~~ ~~~~~~~~, ~~~ ~~~’~~~ ~~~ ~~~~~ ~~~~ ~~~~~~~~~~ ~~~~~~~~~~~ ~~~~~ ~~~~~~~~~~~. ~~~~~~ ~~~~~~~~~~~~~ ~~~~ ~~~~~~~~~ ~~~ ~~~~~~ Philippe Benizi, propagateur ~~~ ~~’~~~~~~ ~~~~ ~~~~~~~~~ ~~~ ~~~~~~, ~~~~ ~~~~~~~ ~~~~~~~~~ ~~’~~~~~~~. ~~~ ~~~~~~~~~ ~~~~~~~~~~ ~~~-~~~~ ~~~~~ ~~~~ ~~~~~~-~~~~~~~. ~~~ ~~~~ ~~~~~~~~ ~~~ ~~ ~~ ~~~ ~~~~~~, ~~~~~ ~~~~ tableaux du XVIIe ~~~~~~~, ~~~ ~~~~~ ~~~~ ~~~~~~~ ~~~~ ~~~~~ ~~~~~~~~ ~~~ ~~~~~~~~~~~ ~~~ ~~~~~~~~ ~~~~~, ~~~~~~~ ~~~~~~~~ ~~~~ ~~~~~~~~. ~~~ ~~~~ ~~~~~~~~~ ~~~~ ~~~~~ ~~~~~~~~~~~~ ~~ ~~’~~~~~~~~ ~~~ ~~~~~~~~~ serait un dictionnaire ~~~~ ~~~~~~~, ~~~~~~~ ~~~ ~~~~~~~~~~~ ~~~~~ ~~’~~~~~~~ ~~~~~~~ ~~’~~~ ~~~~ ~~~~~~~~~~~~~ ~~~ mythologie.\nLa ~~~~~~~~~ ~~~ ~~~~~~ ~~~~~~~ ~~~~~ ~~~~~ ~~~~~ ~~~ ~~~~~~ ~~~~~~. ~~~~ ~~~~~~~~~ ~~~~~ ~~~~~~ dire au bout ~~~ ~~~~~~~ ~~~~~ ~~~~~~~~~~. ~~~~~~~~~~~~~~~~ ~~~ ~~ ~~~~~~~~ ~~~~~ ~~~~~, ~~~ ~~~~~~, ~~~~~~~ ~~~~ ~~~~~~~, ~~~~~~~~~~~, ~~~~ ~~~~~~~~~ ~~~~~ ~~~~~~~~~~~~~, ~~~~~~~~~~~ ~~~~~ ~~~ ~~~~~~~~, ~~~~~~~~ ~~~ ~~~~~~ s’achevât sur deux ~~~~~~~ ~~~~~~~ ~~~ ~~~~~~~~~~~ ; ~~~~~ ~~~ ~~’~~ ~~~~~~ ~~~~ ~~~ “~~~~~~~~~~”, ~~~ ~~~~~~ ~~~’~~~ ~~~ ~~~~~~~ ~~~~~~~ ~~~~~~~~~~~~ ~~~ ~~~’~~~ ~~~~~~~~~~ ~~~ ~~~~ ~~~~~ ~~~ ~~~ ~~~~~~~~~~ beaucoup moins. Pour ~~~~~~~~~~~ ~~~~ ~~~~~~~, ~~~~ ~~~~~~~~~~ ~~~ ~~’~~~ ~~~~~~~~~, ~~’~~~ ~~~~~~~ de l’écrit ; ~~’~~~ ~~~~ ~~~~~~~ ~~~~~~~~~~~~~, ~~~~~ ~~~~ ~~~~~~~ ~~~~~~~~~~~~ ~~~~~~~~~, ~~~~~ ~~~~~~~~ un menu.\n5 heures. ~~~~ ~~~~~~~~ Luini est né ~~ ~~~~~ ~~~~~ ~~~~~, ~~~ ~~~~~ ~~~~~ ~~~~~. ~~~ ~~~~ ~~’~~~~~~ ~~’~~~~~~ ~~~~~~~ ~~~ ~~~ ~~~~~~~~~~ ~~~ ~~~~~~~~~ ~~~ ~~~~~~ ~~’~~~~~ surnommé Il Caravaggino. ~~’~~~~ ~~~~~ ~~~ ~~~ côté-là que je ~~’~~~~~~ ~~~~. « ~~~ ~~~~~ ~~~~ ~~~~~~~~~ ~~~ ~~~~ ~~ ~~~~ ~~~~~~ ~~~ ~~~~~~ », ~~~~ ~~~ ~~~~~~~~, ~~’~~~ ~~’~~~ ~~~~~ ~~~~ ~~~~~~~~~~~~~~~, ~~~~ ~~~~ ~~~~~ ~~~~~~~~~ ~~~ ~~’~~~~~~~~ bibliothécaire. Du coup ~~’~~~ ~~~~~~ ~~~ ~~~~~~~ ~~~ ~~’~~~~~~-~~~~~ ~~ ~~~ ~~~~~~~~~~~~~, ~~~ ~~~~ ~~~ ~~~~~~~~~~ ~~~~~~ ~~~~~~~~~~~ ~~~~~~~ : ~~~ ~~~ ~~~~~~~~ ~~~~~ ~~’~~~~~~~~~ ~~ ~~~ ~~~~~~~~~~~~ ~~~ ~~~~~~~~~ ~~~ livres sur tous ~~~~ ~~~~~~~~~ ~~~ ~~~~~ ~~~~ ~~~~~~~, ~~~ ~~~~~ ~~~~ ~~~~ ~~~~~. Le Guide bleu sur ~~~~~ ~~~~~~~~~~ ~~~~ ~~~~~ ~~~ ~~~~ ~~~ ~~~~~~ ~~~~~ Michelin Italie peut ~~~~~ ~~~ ~~~ ~~~~~~. Le guide rouge du Touring Club donne ~~~ ~~~~~~ ~~~~ ~~~~~ ~~~~~~~ ~~~ ~~~~~~~~~~~~~~~ ~~~~ le Guide bleu. ~~~~~ ~~~~~~ ~~~’~~~ ~~~~~~~~~ ~~~~ ~~~~~~~~ ~~~ ~~~~~~~~ ~~~~~~~~~~~~~ ~~~~~~~~~~ ~~~~ ~~~~ ~~~~~~~~ ~~~ ~~~~~~~ ou troisième rang ~~~~~~ Saint-Nicolas in Carcere, ~~~ ~~~~ ~~~~~~~ ~~~~~~~~ ~~~ ~~~~~ ~~~~~~~~~ ~~’~~~~ ~~~~ ~~~~ ~~~~~~~ ~~~~~~ ~~~~~~~~~~~~~ ~~~~~~~~~~ ~~~~ ~~~ ~~~~~~~ ~~~~~~~~~~ ~~~ ~~~ ~~~~~~~ ~~~~~, ~~~~~~ ~~~ la Banque d’Italie. ~~’~~~~ ~~~~~~~~~~~~~ ~~~ ~~ ~~~~~~~~ ~~~~. ~~~ ~~’~~~ ~~~~ ~~~~~~~~. ~~~~~~ ~~~ résultat.\nIl ~~~~~ ~~~ ~~~ ~~~~~ ~~~~~~, ~~~~~ ~~~ ~~~~~~ ~~~~~ ~~~~~~~~~~, ~~~~ ~~~ ~~~~~ ~~~~~~~ par le bosco plutôt que ~~~~ ~~’~~~~~~ ~~~~ ~~~~~~~~~, ~~~ ~~~ ~~’~~ ~~ ~~~~ ~~’~~~~~~~~~ ~~~ ~~~~ ~~~~~~~~~ ~~ ~~’~~~~~~~~, ~~~ ~~~~~~~ ~~~ ~~~ ~~~~~~~ ~~~~~~ ~~~~ ~~~~~ ~~~~~. ~~’~~~~~~~~~ ~~~ ~~~~~~~~~~ est l’escalier des ~~~~~~~~~~, ~~’~~~~~~~~~ ~~~~. ~~~ ~~~~~ ~~~’~~~ ~~’~~~~ ~~~~~~~~~~ ~~~~~ ~~~’~~~ ~~~~~ ~~~ ~~~~~~~ ~~’~~~~ ~~~~~~~~, ~~~ ~~ ~~~~~~ ~~~~ ~~~~~~~~ ~~~~~ ~~~’~~~~~ ~~~ ~~~~~~~~~, ~~~ ~~~ ~~~~~~~~~~ à son sommet. ~~~~~ ~~~ ~~’~~~~~~~~~~ ~~~~~ ~~~~ ~~~~~~. ~~~ ~~~~~, ~~~ ~~~~~~, ~~~ ~~~~~~ ~~~ ~~~~~. ~~’~~~~ ~~’~~~~~~~~ ~~~ ~~~~~~. ~~~ ~~~~~ ~~’~~~~~~~~~~~ ~~~~~~~ ~~~~~ ~~~~~~ ~~~~ ~~~~~~~~~, ~~~~~~~ l’allée centrale du bosco, ~~~~ ~~~ ~~~~ ~~~~~~-~~~~~ ~~~ ~~~~~~~~~~~ ~~~~~~~~~~, ~~~~~ ~~~ ~~~~~~~~~ ~~~~~~~~ ~~~ ~~~~~~~ : ~~~ ~~~ ~~~~ ~~~~~ ~~~~~~~, ~~~ ~~~~~~ ~~~ ~~~~~~ ~~~’~~~ ~~~~~~~ ~~~~~~~~~, ~~~~~ ~~~~ taillis, les ombres ~~~~~~~ ~~~ ~~~~~~~~~~ ~~~~ ~~~~~~ ~~~~~~~~~~, ~~~~ ~~’~~~~~~~~~~~ ~~~~~~ ces termes.


Sketla Segobrani vol1/Rann 14 - Wikimammenn\nSketla Segobrani vol1/Rann 14\nPrud’homme, 1923 (Kenta Kevrenn, p. 62-64)\n◄ Penaos e tigemere mibien Vanos Lugus ha Belisama Trôad an doueed « Ti an Daou » e Sonnoialos ►\ntan-flamm pe a verved e kaoteriou arem, e listri kouevr. Ar wazed, ganto skouedou, bouc’hili ha goafiou, a embrege gand ar c’horolladennou sakr war ar c’hlazenn en-dro d’an ti. Ar merc’hed bleo-melen, a c’hournijelle ganto o skerbou lin tano hag a stirlinke gwalennou o divrec’hiou gwenn hag o uferniou-treid , keit ha ma trôellent ha ma lamment, skanv evel yourc’hezed, war al leton ouz gwrimenn ar wezeg c’hlas.\nTrôad an doueed.\nSeiz devez war o hed dibaouez-kaer e pade ar banvez, ar c’hoari, ar c’han hag ar c’horoll. Goude, e stage an doue hag an doueez gand o c’henteliou. Da genta, e teue an holl, ken gwazed ken maouezed, da lakaat a-wel dirazo an taoliou-micher o doa kaset da benn er seizvedad-bloaziou o paouez tremen, pep-hini en e stad-vicher e-unan. Ar garrerien a zigase o brava karr, ar wiaderien a zisplege o gwella gwiad, ar brouderezed a ziskoueze o c’haera broudereziou, hag evel-se gand ar re all ivez. An doueed a varne ar peziou-labour, a ranne d’al labourerien meuleudi pe ziveuleudi, hag a rôe kelenn diouz ma kavent tro d’hen ober. Pelloc’h, o sevel adarre war o c’harr, e stagent gand o ergerzadenn dre zouar Manos, o weladenni pep keriadenn, oc’h eeuna ar c’hamm-voaziou, o kentelia war ar strujusa stuzia-douar, war ar frouezusa maga-loened, hag o verka ar gwellaênnou o tereout ouz pep gra. En gortoz eus an drôad-ze eo e oa bet an holl dïez netaet penn-da-benn, aozet, adfichet a-nevez-flamm, kaeraet gant barrou glas ha bleuniou. Adsavet e oa bet ar c’haeliou, nevesaet an tôennou kolo pe raoskl, adlivet bannou ha gouryeo an doriou hag addremmet ar c’hizelladuriou anezo. Betek rimia an treustou-diabarz ez aent, pa veze outo duad gant moged an oaled. Distrewet e oa bet diwar al leurdiou hag adstrewet gand ar c’hrasa hag ar c’houezvata geotou ; puret ha lufret an armou, ar c’hlaoiou, ar c’hirri, ar binviou kouevr pe arem, al listri prenn, pri pe vaen. Skrivella ha barrskuba o doa graet ar c’hezeg, an oc’hen, ar buoc’henned hag an holl loened-chatal ; liva o c’herniel d’ar biou ha d’an denved moumoun, o c’horf d’ar c’houn ha d’ar c’hizier  ha lakaat en o c’herc’hen garlantez ha bleuniou. Beteg en toull-kognig kuzeta n’ez pije kavet neb lec’h poultrenn pe goc’hienn. Ken en diabarz, ken en diavaez al logellou ez oa an holl draezou kempenn. An netded a oa ar sked anezi war bep tra : kêr hag arrebeuri, tud ha loened, dilhad ha korf. Red-holl ha m’edo ! Rak n’eus mann hag a heugfe gwasoc’h outan an doueed eged an digempenn, al loudour, an uloc’h, ar saotr, ar mouez-flaer. Gwasat taol-dismegans ouz izili ar Rummad peur-bad en em ziskouez d’ezo gant dilhad intret pe roget, ivinou lous ha krennet-fall, penn ha korf n’eus bet berad-dour war o zro, treid flaerius, bleo heb beza gwalc’het, kribet, barrskubet kempenn .\nKeit ha ma pade an engweladenn-ze, an doue hag an doueez a oa ouz o ambroug penna renerien ha henaourien ar boblad, eul laz-telenna hag eul laz-kana, gwarded-enor anezo tri-ugent paotr yaouank bet dibabet e-touez ar re vrasa, ar re grenva, ar re gaera, hag eur strollad a dri-ugent plac’h yaouank diuzet etre ar re goanta hag ar re c’hlana. Oc’h en em eila dre ugentadou lerc’h-war-lerc’h a-hed an hent, e rae ar baotred hag ar merc’hed-ze bleo-flamm, dirag ar c’hezeg gwenn, korolladeg da genambroug kerzadenn an doueed.\nNao naovedad noziou, nao naovedad deiziou, hounnez e oa an amzerveziad ma vane Lugus ha Belisama e-touez pobl Manos. Hag e veze graet d’ezo war o c’himiad hevelep lidou ha p’edont o tigouezout.\nMont e-barz an ti ha chom ennan n’oa aotreet da zen estreged an ostizidi-veur m’oa bet savet evito. Fiziet ez oa da evesaat en eur c’hoziad, mentek ha krenv, a raed anezan « evezier Ti an Daou ». Bez’ en doa gantan en e\n↑ Diwar-benn ar gwalinier-gar gand ar Gelted e marevez an arem, sellout Déchelette, Manuel, Age du Bronze, pp. 310-316. Diwar-benn ar skerbou lin, Notennou diwar-benn ar Gelted koz, seizet pennad (An Oriant, 1913), p. 38, notenn 1.\n↑ Eur c’hamm-amzeria a zo aman. Dianav eo manet ar c’haz-donv en Europ e-kerz ar rann vrasa eus an Hen-amzer. Eus an Ejipt eo genidik ha war-dro ar Ia pe an IIvet kantved goude H. S. hepken e voe deraouet da zigas eus ar vro-ze hiniennou anezan d’ar C’hres ha d’an Itali. E gwalarn hag hanternoz an Europ n’eo ket deuet ar c’haz-donv d’en em skigna abarz an dekvet kantved goude H. S. (Brehin, les Mammifères, I, p. 283-4.\n↑ A. Nutt, the fairy love of neatness (the Celtic Doctrine of Rebirth, London. 1897, pp. 221-224).\nAdtapet diwar « https://br.wikisource.org/w/index.php?title=Sketla_Segobrani_vol1/Rann_14&oldid=163610 »\nDernière modification le 7 Eos 2020, à 15:15\nKemmoù diwezhañ degaset d'ar bajenn-mañ d'an 7 Eos 2020, da 15:15.


Keinvanoù - Wikipedia\nLevr ar C'heinvanoù (Kv) lakaet er Bibl katolik e-touez al levrioù profedel, a vez e Bibl hebraek etre Levr ar Prezeger hag hini Ester. Unan eus ar Rolladoù (Rout, Kanenn ar C'hanennoù, Prezeger, Keinvanoù hag Ester) eo. Testennoù a ver lennet gant ar Yuzevien da geñver ar yun bras e-koun an darvoudoù c'hoarvezet e 587 kent JK pa voe distrujet Jeruzalem hag an Templ gant arme Nabuc'hodonosor.\nEn em c'houlenn a ra an oberour penaos en deus an Aotroù aotreet ur gwallzarvoud ken mantrus, ha lezel a ra e galon da zisplegañ a-hed ar barzhonegoù e c'hwervoni hag e glemmoù.\n" A-dreuz an hirvoudoù e teu ar skrivagner en anv ar bobl a-bezh da anzav ar pec'hedoù o deus degaset warno konnar ha kastiz, ha setu an emszistro d'an Aotroù, mestr an istor, o tigeriñ dirazo, dre ur geuzidigezh wirion hag ivez ur fiziañs didrec'hus, engortoz da eur an drugarez hag ar pardon, mare ar frealzidigezh hag ar silvidigezh."\nLakaet eo bet ar C'heinvanoù war gont Yirmia N'heller ket bezañ sur. Soñjal a ra an dezvarnourien ez eo bet skrivet an oberenn nepell diouzh mare ha diouzh lec'h an drouziwezh.\n↑ 1,0 1,1 1,2 ha1,3 Troidigezh An Tour-Tan, levrenn4, p 284\nAdtapet diwar « https://br.wikipedia.org/w/index.php?title=Keinvanoù&oldid=1978249 »\nLevrioù an Testamant Kozh\nKemmoù diwezhañ degaset d'ar bajenn-mañ d'an 6 Meu 2022, da 11:53.


Kaozeal:Gwilun - Wikipedia\nRet eo lakaat un adkas davet Gwilun pe Gwilen. D'am soñj eo boutinoc'h ar furm Gwilun, hag e vije ret lakaat ar pennad dindan Gwilun. Benoni 5 Kzu 2006 da 19:38 (UTC)\nNe gav ket din e vije bet ur gwir kaoz a-raok divizout cheñch anv ar pennad-mañ. D'an 18 a viz Here 2006 eo bet savet ar pennad Gwilun endra ma oa bet savet ar pennad kentañ dindan an anv Gwilen d'ar 25 a viz Gouere 2005 gant Ch. Rogel (15 miz a-raok). Ouzhpenn n'eo ket bet treuzkaset istor ha kaozeadennoù Gwilen war pajennoù Gwilun. Gwilen a gaver war geriadur an Here ha war ar gartenn-hent brezhonek embannet gant an Ofis. Kavout a ra din e vije bet tu da zivizout un tammig pelloc'h etrezomp a-raok cheñch an termen-mañ. Il-ha-Gwilen a gaver er c'helaouennoù brezhonek hiziv, dreist-holl. Ur pennad Il-ha-Gwilen zo war ar wiki (gant adkas eus Il-ha-Gwilun da Il-ha-Gwilen) ha gant Gwilen eo bet graet betek-henn evit sevel anvioù ar rummadoù ha rummañ holl gumunioù an departamant-mañ (Rummad Il-ha-Gwilen ha rummad kumunioù Il-ha-Gwilen. Fulup 21 Gen 2007 da 11:15 (UTC)\nN'eo ket reizh an abeg roet gant Bianchi Bihan evit cheñch (« Gwilun, stumm geriadur R. Hemon»). Mar karje bezañ sellet a-dostoc'h e-barzh geriadur R. Hemon en dije gwelet Gwilen V. Gwilun p.362. Neuze emañ eta an 2 stumm e-barzh.Rognogno 21 Gen 2007 da 12:49 (UTC)\nAbeozen[kemmañ ar vammenn]\nGwir eo, n'em boa ket sellet keid-all. Ober a ran gant Gwilun, evel meur a hini, Abeozen e-barzh Hervelina Geraouell, ha tud all c'hoazh a gredan e pennadoù ar wiki. N'ouzon ket peur e oa bet lakaet Gwilen er geriadur-se, met n'em boa ket gwelet implij Gwilen a-raok ganidigezh an Ofis. Techet on da gaout fiziañs e brezhonegerien zo kentoc'h eget e re all. Da bep hini e sioù. Bianchi-Bihan 21 Gen 2007 da 15:56 (UTC)\nGwilen eo an droidigezh kentañ roet da anv ar Vilaine gant Vallée en e c'heriadur. Gwinun zo roet da eil stumm ha Gwilun da drede hepken. Setu ur brezhoneger all zo dellezek eus un tamm evezh eus hor perzh marteze. Memes Favereau a ro Stêr Wilen da gentañ (gant un adstumm en -un)... Setu an arguzenn e vefe nevez Gwilen e-keñver Gwilun er yezh lennek ne dalvez ket kaer, da'm meno atav. Ken bev ha ken bev int bet en XXvet kantved ha kavout a ra din eo Gwilen a lenner/glever muioc'h-mui bremañ. Ma soñj eo atav. Fulup 21 Gen 2007 da 18:06 (UTC)\nA-du gant Fulup, pa seller ouzh istor an anv-se e kaver Gwilen e-barzh Feiz ha Breiz e 1931, hag ivez e-barzh Traoniennoù ha kaniennoù mor ul levr a denn d'un danvez holloueziadurel e 1943 (a-raok Abeozen eta). Emaomp o plediñ ivez gant un holloueziadur, hag ar studioù hag al levrioù war an danvezioù deskiñ a gont muioc'h eget traoù all. Menegomp e kaver Gwilen ivez e-barzh Douaroniezh Breizh gant Gw. Bihannig (An Here). Diwar skañv e oa bet cheñchet an titl war ma soñj.Rognogno 21 Gen 2007 da 19:50 (UTC)\nGoulenn lakaat Gwilen da bennstumm en-dro[kemmañ ar vammenn]\nDiwar skañv ha hep kendiviz eo bet cheñchet pennstumm ar pennad-mañ, goulenn a ran ma vo adlakaat Gwilen da bennstumm. Fulup en doa roet abegoù dija uheloc'h.\nSavet e oa bet ar pennad-se da gentañ gant an anv-se, pell 'zo dija, gwelet amañ , ha n'eo ket bet dilec'hiet ar bajenn istor;\nAr stumm Gwilen a gaver a-hend-all er wiki brezhonek, anv an departamant Il-ha-Gwilen paneveken.\nGwilen eo ar stumm brezhonek koshañ anavezet. Ar stumm kentañ gant geriadur Vallée eo, testeniekaet eo ivez e-barzh Feiz ha Breiz e 1931.\nAr stumm implijetañ, a-galz, eo ivez el levrioù dave (levrioù douaroniezh evel Traoniennou ha kaniennoù mor (Sterenn, 1943), Douaroniezh Breizh (Gw. Bihannig, An Here), geriadur an Here, kartenn Breizh an Ofis, Levrioù ha kartennoù TES.\nHep tamm kendiviz e oa bet cheñchet an titl, hag an hini en deus graet ar cheñchamant n'en deus ket respontet d'an evezhiadennoù lezet war ar bajenn kaozeadenn.\nGoulenn a ran eta ma vo adsavet Gwilen da benstumm.Rognogno 26 C'hwe 2007 da 09:10 (UTC)\nN'on ket re chalet na gant an eil stumm na gant egile e gwrionez, daoust ha ma rankan anzav em bije graet kentoc'h-me gant ar stumm Gwilun dre m'eo hennezh ar stumm m'ac'h on boas outañ, met n'eo ket abalamour da se, avat, ec'h afen da lâret e vefe hennezh ar stumm reishañ.\n--Merour (Neal) (Kaozeal) 26 C'hwe 2007 da 10:44 (UTC)\nMe a vije evit chom gant ar stumm Gwilun, hag a zo a bell memestra ar stumm implijetañ gant ar vrezhonegerien...Benoni 26 C'hwe 2007 da 11:16 (UTC)\n"a-bell"? daveennoù, mar plij. Me 'm eus roet daveennoù evit Gwilen, hag a-du-rall me a c'houlenn ali an holl re o deus labouret war ar pennad (ne vern o soñj) a-raok mont da cheñch anv pennad pe bennad.Rognogno 26 C'hwe 2007 da 12:07 (UTC)\nUn toullad tud amañ a ra gant Gwilun. Mar deo mat an daou stumm n'eus nemet lezel an traoù evel m'emaint. Piv en deus c'hoant da skarzhañ ar stumm a zisplij dezhañ? Kergidu 26 C'hwe 2007 da 11:53 (UTC)\nN'on ket enep gwilen, met ober ran gant Gwilun. Shelley Konk 26 C'hwe 2007 da 14:28 (UTC)\nAr stumm koshañ eo Gwilun em eus lennet stank 'barzh Al Liamm abaoe kazi 40 bloaz zo. Krediñ a ran eo bet kinniget gant Théo Jeusset en deus savet stumm brezhonek meur a anv-lec'h e Breizh-Uhel er bloavezioù '30 (Felger, da skouer). Setu perak e ran gant ar stumm "hengounel". Koulskoude e welan ma ra gant Gwilen 1 . Geriadur B-F RH 1993, met Gwilun ha Gwilen a vez kavet e Geriadur RH F-B e 1984 (n'eo ket Roparz Hemon en deus desavet ar c'hemm, d'am soñj 2. Ofis ar Brezhoneg (Termofis). Iskis e kavan an nevezinti-se kontrol d'ar pezh a veze graet a-raok. An tech da "simplifiañ" a gaver muioc'h-mui e brezhoneg, siwazh... Pa teu Vilaine eus (G)Winona e weler eo reishoc'h Gwilun pa vez doujet da reolennoù an adframmañ soniadel (un emdroad da Gwilen a vije dibosubl) . Ma 'z eus un aozadur publik (ar C'huzul-Meur? Ti-kêr Roazhon?) oc'h ober gantañ, ret e vije plegañ d'ar giz nevez. --Ch. Rogel 26 C'hwe 2007 da 17:50 (UTC)\nPep ki zo mestr en e di, pep brezhoneger zo mestr en e yezh. Hag en e yezh emañ er gêr. Ha mar deo mat pep ali, n'eus ket da gaout urzhioù a-berzh akademiezh pe ofis. Ha ma klevit anv eus un ti-kêr a ra gant ar brezhonek (traoñ ha krec'h, ha n'eo ket ur penn-den en ur c'hornig distro anezhañ), kasit keloù din. Shelley Konk 26 C'hwe 2007 da 18:36 (UTC)\nN'ouzon ket penaos e c'heller lavarout petra eo ar stumm implijetañ gant ar vrezhonegerien. Mar fell deoc'h gouzout gant peseurt stumm e ran-me, ur brezhoneger e-touez ar re all, ez eo gant Gwilen. N'on ket chalet gant ar pezh a vo lakaet da bennstumm, rak an daou zo en implij (met Gwinun kalz nebeutoc'h).--Llydawr 26 C'hwe 2007 da 21:50 (UTC)\nEvit bezañ resisoc'h ez on techet da implij Gwilun (boas lenn AL eus gwechall hag abeg ar gerdarzh em eus meneget), met pa oan o sevel ar pennad "Gwilen" m'oa kavet Gwilen e "Douaroniezh Breizh" hag em eus soñjet e vo diaes chom hep implij ur ger anavezet gant brezhonegerien an dazont. Evit Shelley Konk : ne vo ket strollegezhioù publik brezhonekaet "traoñv ha krec'h", met arbennigourien luget war emdroad ar yezh a c'hell labourat evito. Gwelloc'h chom hep ober gant ar c'hlichedoù e-keñver an dud o labourat en o-unan. N'eo ket bet gwir evit "kumuniezh ar vrezhonegerien" biskoazh. --Ch. Rogel 27 C'hwe 2007 da 00:33 (UTC)\nRannbennad na neptu na hollouezel[kemmañ ar vammenn]\nDiverket am eus ar rannbennad Harzoù savet gant Bianchi-Bihan, ne oa na neptu na hollouezel, targosoù ne lavaran ket! N'eus tabut ebet evit gouzout hag-eñ eo ar ster-mañ harzoù Breizh pe get. Un tabut zo evit gouzout ma eo dav lakaat an departamant Liger-Atlantel er rannvro velestradurel Breizh, n'eo ket ar memes tra. --Arko 20 Her 2009 da 17:31 (UTC)\nDispleget em eus dija ma savpoent: o komz eus ur fed e oan, ar c'hazetennoù (gallek) o lakaat ar Gwilun da vout un harz pa n'eo ket. Bremañ ma fell da Arko gwelout aze un dra ha n'em eus ket lakaet, hama kred eo neptu ar pezh en deus skrivet, ne larin netra ken: pep hini zo lib, et caetera. Bianchi-Bihan 20 Her 2009 da 17:54 (UTC)\nBianchi, n'hallez ket lâr eo ur fed un dra skrivet pe lâret gant ur c'hazetenner. N'eo ket evel-se e vez labouret er wikipedia. Klask d'en em abegiñ te da-unan ur wech an amzer. --Arko 20 Her 2009 da 18:10 (UTC)\nEr wikipedia-mañ, evel er re all, e weler ar skridoù evel traoù a zo bet skrivet, ha setu ur fed. Petra zo gwir er Pevar Aviel pe e Mein Kampf n'eo ket hon afer, met komz eus ar skridoù-se en un doare neptu, setu ar pezh zo d'ober. Ma ne welez ket se n'hallan ober netra. Pezh zo skrivet e Ouest-France diwar-benn ar Gwilun zo ur fed, a ziskouez emañ ar c'hazetenner a-du gant ar Pays de Loire. Ma fell dit kuzhat ar fed-se, e teu da vezañ afer ar wikipedia penn-da-benn. Aet on skuizh o klas displegañ ar memestra atav. Trawalc'h eo din embann amañ e fell d'un den kuzhat ur fed, ha mont a ran en-dro da blediñ gant Nafarroa hag an 200 pennad a vank evit tizhout an 30 000. Bianchi-Bihan 20 Her 2009 da 18:30 (UTC)\nBeñ ar Pevar Aviel ha Mein Kampf n'int ket mediaoù just awalc'h. Er wikipedia ne vez kavet nemet fedoù, paz targosoù (zoken skrivet, zoken skrivet gant ur c'hazetenner eus Ouest-France!). War e seblant n'az peus ket komprenet mat petra e oa ar raktres holloueziadel-mañ. --Arko 20 Her 2009 da 18:49 (UTC)\nGwir eo n'hon eus ket komprenet ar memes tra. Fentus gwelout hon eus savet un toullad pennadoù koulskoude. Paz? Peseurt paz? Bianchi-Bihan 20 Her 2009 da 20:27 (UTC)\nAdtapet diwar « https://br.wikipedia.org/w/index.php?title=Kaozeal:Gwilun&oldid=581126 »\nKemmoù diwezhañ degaset d'ar bajenn-mañ d'an 20 Her 2009, da 20:28.


Pajenn:Caer - Pevar Aviel.djvu/18 - Wikimammenn\nPajenn:Caer - Pevar Aviel.djvu/18\nEr bed edo dre he oberou hag he c’hrassou, hag ar bed a zo bet great ganthan, hag ar bed n'hen deus ket he anavezet.\nDeut eo en he dra, hag he re n'ho deus ket he zigemeret. Mes da gement hini hen deus digemeret anezhan hen deus roet ar c'halloud da veza great bugel Doue, da gement hini a gred en he hano ha n'eo ket ganet nag euz ar goad, nag euz ioul ar c'hig, nag euz c'hoant an den, mes euz Doue, p’han deus roet d'ezhan buez ar c'hras.\nHag ar Verb a zo en em c'hreat den o kemeret eur c’horf hag eun ene hag eo bet chomet en hon touez. Guelet hon deus he c'hloar, he c'hloar evel Mab unic an Tad, leun a c'hras hag a virionez.\nIann a ro testeni divar he benn, hag a lavar a vouez huel : « Setu an hini a lavaren anezhan : an hini a dle dont var va lerc'h a zo bet lakeat huelloc'h egedon, abalamour m'edo em raog. »\nHoll hon deus bet euz he binvidigez, ha gras evit gras. Rag al lezen goz, eur c'hras evithi da veza dibarfet , a zo bet roet dre zaouarn Moyses ; al lezen nevez, ar c'hras hag ar virionez parfet a zo deut dre Jesus-Christ. Moyses, na den ebed n'hen deuz guelet Doue ; ar Mab unic, a zo e creiz an Tad, hen deus he roet da anaout.\nAdtapet diwar « https://br.wikisource.org/w/index.php?title=Pajenn:Caer_-_Pevar_Aviel.djvu/18&oldid=123070 »


Buhez ar Zent. pages 671, 672. Encyclopédie Marikavel.\npages 671, 672\nJerom, ar gouiziekan eus Tadou an Iliz, a oa ganet en Stridon, en Dalmasi, war-dro ar bla 331. E dad, den a beadra, a gasas anezan da Rom d'ober e studi. A-bouez lenn ar skridou gwellan savet en gregach hag en latin, e teuas a benn da c'houzout mat an daou yez-ze. Er mare kentan m'oa deut da Rom, ec'h ee bep sul d'ober eun dro d'ar c'hatakombou, da bedi war beziou ar verzerien; mes a damm da damm, e teuas da zilezel an hent mat.\nDa ugent vla, e oe badezet gant ar pab e-unan, hag e tec'has diouz eur gêr a roë re a digare d'ezan da gouezan er pec'hed. Gwelet a reas Trev hag Akuile. Ac'hane e skoas etrezek ar zav-heol, gant eun nebeut tud yaouank (372). Gwelet a reas menec'h ar broiou-ze hag e c'hoantaas kemer skouer warneze : mont a reas da chom da ouelec'h Kalcis. Eno e tremenas e amzer o pedi, o labourat a gorf, oc'h ober pinijen, hag o studian ar Skritur-Zakr. Da ziskuizan, e lenne skridou Plaut, Ciceron, Virgil hag Homer.\nDaoust ma ne veze pennad ebet dibreder, froudennou direiz a gave c'hoaz an tu da dreuzi a-wechou e spered. Evit danvât e natur, hag evit bezan barrekoc'h da gompren ar Skritur-Zakr, en em lakas neuze da zeski an hebreeg, eur yez diês da zeski, mar zo un an. En eul lizer a skrivas er mare-ze d'e vignon Rustikus, e lavar : « Kaout a rê d'in n'am bije biken gallet dont a benn da c'houzout yez ar Judevien; n'oun ket ped gwech, goude bezan stlapet ma levriou, on dizroet warneze a neve, kement a c'hoant am boa da zeski.\n» Mil bennoz a lavaran hirie da Zoue, rak war-lerc'h ar studi-ze e kutuilhan breman frouez, hag a zo seul c'houekoc'h m'eo bet c'houervoc'h an had. »\nEr bla 379, e savas freuz en Iliz Antioch, hag e skrivas d'ar pab Damas: « Stag on ouz Kador sant Per; hen eo penn an Iliz; neb a zebr an oan er-mêz eus an ti-ze a zo eun diaveziad; nep piou bennak n'eman ket en arc'h Noe, a varvo dre an dour-beuz..... Nep piou bennak ne zastum ket ganec'h, ne ra nemet dismantr, da lavaret eo, an neb n'eman ket gant Jezuz-Krist a zo d'an Antekrist. »\nPrest goude e oe beleget, hag e teuas da Rom; ar pab Damas hen dalc'has en e gichen evit e zikour da c'houarn an Iliz.\nDa varo e vadoberour (385), en em dennas en Bethléem, en kichen kraou ar Mabig Jezuz, hag eno, en eul lochen bras awalc'h da rei digemer d'ezan ha d'e levriou, e c'hortozas ar maro.\nDen ebet ne labouras muioc'h eget sant Jerom : bepred e veze e-touez e levriou; pa ne veze ket o lenn, e veze o skrivan; ar Skritur-Zakr, troet gantan eus ar gregach hag eus an hebreeg en latin, eo a lak an Iliz etre daouarn he bugale.\nMervel a reas d'an 30 a viz gwengolo 420. Sebeliet e oe en kreiz dismantrou e vanati, en Bethléem. E relegou a oe digaset da Rom, hag eno e virer aneze en iliz-veur Santez-Mari.\nEur c'hristen n'eo kristen ebet ma ne rêr ket a vrezel d'ezan. Gwasan brezel a oufed d'ober d'imp eo lezel ac'hanomp didrous. N'eus netra hag a rafe kement a c'haou evel ar peuc'h, pa bad re bell. En kreiz an avel-stourm eo e ve an den war evez hag e lak e boan da zovetât e lestr.


En un doare digredus e krog istor ar strollad sonerezh-mañ, diwar kejadenn Karl ha Jean-François, hag int o c'hoari er memes skipailh Hockey, "les Jets de Repentigny". Boaziet e oant o-daou da c'hoarzhin ha da gaozeal asambles er gwiskva, goude ar c'hrogadoù. Met tamm-ha tamm eo bet ret d'ar skipailh bihanaat, Karl ha Jean-François n'ho doa ket aon rak barrek e oa an hini gentañ war an Hockey ha tad egile a oa mignon gant ar gourdoner. Ur wech bihanaet ar skipailh Hockey e oa Karl Tremblay, Jean-Francois Pauzé ha Francis Parizeau, ar re varrekañ war an Hockey. Hag un trikon pouezhus e oant er skipailh.\n2003 "ta tuque" [albom Live e daou CD + DVD «Entracte»]\nO brepar ur CD nevez evit 2008 emaint.\nAdtapet diwar « https://br.wikipedia.org/w/index.php?title=Les_Cowboys_fringants&oldid=1751218 »\nKemmoù diwezhañ degaset d'ar bajenn-mañ d'an 12 Mez 2017, da 10:42.


Christian Troadec - Wikipedia\nKristian Troadeg a zo ur politikour breizhat ganet d'ar 24 a viz Meurzh 1966 e Karaez. Studioù istor en deus graet, bet eo kazetenner e meur a gazetenn. Krouet en doa, gant mignoned, Gouel an Erer Kozh e 1992. E-kreiz ar bloavezhioù 1990 e roas lañs d'ur gazetenn evit Kreiz Breizh, Poher Hebdo. Adwerzhañ a reas anezhi e 1999 ha prenañ a reas ar breserezh Korev.\nDilennet e oa bet da vaer kleiz-liesseurt e Karaez-Plougêr e 2001 hag addilennet e 2008 gant 68% eus ar mouezhioù daoust d'ul listenn "kleiz ofisiel" PS-PCF. Dilennet e voe da guzulier rannvro "Breizh" e 2004 war listenn Ar Re C'hlas hag UDB. Anavezet eo ivez evit bezañ stourmet a-enep serradur ti-gwilioudiñ ha servij surjianerezh ospital Karaez e Meurzh 2008. Addigoret eo bet ar servijoù-mañ gant lez-varn velestradurel Roazhon goude ur stourm kalet ha hir. Freuzañ a ra gant an tu gounid a-gleiz e Kerzu 2008 peogwir en em ouestl an Rannvro en ur program kenlabour etre Pennospital Skol-veur Brest hag ospital Karaez en ur c'hendeuziñ an eil gant egile evit gwir.\nRoet en doa lañs d'al luskad Ni ho savo Breizh evit dilennadegoù ar Rannvro 2010, asambles gant Strollad Breizh a ya e-barzh al listenn e fin ar bloavezh 2009.\nE miz Kerzu 2010 e oa bet krouet gant Kristian Troadeg ha tud all a-du gantañ ar strollad Mouvement Bretagne et Progrès/Breizh War-Raok.\nE 2014 emañ e penn ul listenn evit ar votadegoù evit Parlamant Europa.\nE melen, ar c'hêrioù m'eo degouezhet da gentañ al listenn renet gant Christian Troadec evit votadegoù Parlamant Europa (2014).\nFichenn war lec'hienn Kuzul Rannvro "Breizh"\nLec'hienn Komite Difenn ha Diorren ospital Karaez\nBlog al listenn Ni ho savo Breizh evit dilennadegoù miz Meurzh 2010\nAdtapet diwar « https://br.wikipedia.org/w/index.php?title=Christian_Troadec&oldid=1642941 »\nKemmoù diwezhañ degaset d'ar bajenn-mañ d'an 3 Mae 2015, da 15:32.


Ar Furongian (hag a glot ouzh ar mareadoù kozh Kambrian diwezhat, Merioneth, Croixian, pe Potsdamian) a zo marevezh douarouriel diwezhañ ar c'hambrian. En em astenn a ra eus 501 ± 2 milion bloavezh'zo ha 488.3 ± 1.7 milion bloavezh'zo. Kinnig a rejod d'e zisrannañ e tri ismaread. Unan anezho, hepken, en-deus degemeret un anv ofisie, ar paiaban, tra m'eo anvet unan arall dolgellian en un douare nann-ofisiel.\nMerket eo ar furongian gant donedigezh war-well an tribolitoù agnostid kentañ. E-pad ar maread-se e kemmas natur ar goueledoù. Tra ma oa fetis ha kaled e deroù ar c'hambrian, e lakaas oberiantiz ar breñved da galz lec'hidus. En abeg d'an dra-se ez eas da get organegoù evel an helioplacoided o-doa ezhomm eus ur goueled kaled.\nBuhez ar Furongian[kemmañ | kemmañ ar vammenn]\nAn anevaled aet ar-wel e-pad ar c'hambrian abred hag ar c'hambrian krenn a gendalc'he da vezañ fonnus. Arvestiñ a reer ouzh donedigezh doareoù nevez evel ar graptolitoù hag ar c'honodonted gentañ. Ar re-mañ, ar Chordataed gentañ o-deus korfoù gwak hag hir, heñvel ouzh hini siliennoù a-vremañ. Kigrdbrerien vihan e oant, war a seblant. Betek penn an Triaseg e treuzvevjont.\nAr furongian war Palaeos.com\nAdtapet diwar « https://br.wikipedia.org/w/index.php?title=Furongian&oldid=1471757 »\nKemmoù diwezhañ degaset d'ar bajenn-mañ d'an 4 Ebr 2013, da 18:40.


Published on 30/04/2020 29/05/2020 by Metig Jakez-Vargas\nDegemer mat war bajenn ar podkast “Klozet” ! Un niverenn a ginnigomp deoc’h bemdez e-pad ar prantad kenfinañ ar c’horonaviruz/Covid-19. Krouet ez eus bet ur studio bihan dindan palennoù ganeomp, en ur gambr e Kemper. Deustalek amañ e kontimp hon avanturioù bihan ha bras deoc’h, ha reoù an dud aterset.\nKlozet #50 Zero Lastez\nProduiñ lastez a reer holl. Met penaos dont a-benn da grennañ an niver a lastez-se ? Justine ha Perynn zo er podkast Klozet evit displegañ deomp peseurt hent kemer evit foeltrañ nebeutoc’h baper, plastek pe metal… Ha labour ‘zo ! Heuilhit an difi dre amañ.\nKlozet #49 Start-up nation\nGant Diana Kamura hag he mignon Leo, a zo klozet e Kemper ivez, emañ Tudi ha Metig hiziv. Kaoz a vo euse an arzourez evel-just, pe c’hoazh eus an digenfinañ.\nAstrakan Project, O redek war ar roz\nKeep Dancing Inc, Start up nation\nKlozet #48 Sed aze ar babig diwezhañ\nNag a avanturioù zo bet dindan un nebeud devezhioù e ti Kerfeunteun. Ur giton nevez zo ouzh an ti abaoe ar 1añ a viz Mae.\nPellgomzet eo bet gant Metig ha Tudi da Vrendan e Kernitron-al-Lann. Evit ar wech kentañ e vo ganeoc’h mouezh flour Lupita, merc’h Tifenn ha Brendan, ganet just a-raok ar prantad kenfinañ !\nKlozet #44 Yec’hed mat d’an holl !\nNevezentioù an ti a vo da selaou, koulz ha Gwenole Olier eus ar vreserezh D’istribilh e Plouider ha Tudwal Girard eus ar c’hav ha tavarn Mar’mousse e Sant-Brieg. Kenderc’hel a reont da broduiñ ha da werzhañ bier abaoe penn-kentañ ar c’henfinañ. Trug’.\nKlozet #43 An distro\nSetu-ni distro goude un nebeud vakañsoù ! Flip ha flap a vo gant Metig ha Tudi evel boaz, ha Klet a vo pedet ganto an taol-mañ, eus Montroulez. Soner, aktour hag advouezhier eo, gant ar statud krog-diskrog. Kaoz a vo en abadenn eus e raktresoù nevez, gant Morzhol Prod ha Cancre.\nKlozet #36 Nozvezh zombi\nAn taol-mañ e oa Metig ha Tudi gant Iona, a zo skoazellerez e skol Diwan an Alre. Evit sikour ar vugale da glevet brezhoneg e-pad ar c’henfinañ he deus krouet ur chadenn YouTube hag ul levrig evit ar familhoù ha na gomzont ket brezhoneg. Kaoz a vo ivez eus an escape game zombi, rouanez an erc’h pe ar Bantam Lyons.\nKlozet #35 25m²\nDeomp gant un abadenn nevez e kompagnunezh Ninnog ! Kinnig a raio deomp ar podkast “25²” a zo savet ganti hag he mignonezed deus ar skol kazetennerezh. Emaint war-nes echuiñ o studioù ha kas a reont o amzer o kinnig ar podskignad-mañ. Kaoz a vo ivez eus ar fars pitilig (war ar skeudenn e wellit unan fardet gant mamm Tudi !), an heuliad Years and Years, Luis Sepulveda, Div Glogorenn hag El Maout.\nKit ‘ta da selaou ouzh podskignad Ninnog amañ !\nRekipe ar fars pitilig amañ\nKlozet #31 Aostralia is burning\nHiziv e vo klevet ur glimatourez ganeoc’h. Na n’eo ket forzh piv ! Manon a vev e Sydney ha studial a ra cheñchamant an hin. Reiñ a raio he sell deomp war ar reuz zo er bed-holl, desket e vo hiroc’h war enkadenn ar paper revr e Aostralia ivez ha klevet e vo ganeoc’h div son dibabet a-ratozh evit klotañ gant an abadenn-mañ.\nKlozet #30 Un hañvezh hep festivalioù\nEmañ Armel kenfinet en e ranndi e Angers. Boaz eo da redek a festival da festival e-pad an hañv, ha sikour a ra e aozadur meur a hini, evel l’Ere de rien, Visions pe Kann al Loar. Reiñ a ra e ali deomp war an hañvezh a zeu.\nKlozet #29 Klap pe get ?\nKlervi a zo psikokefluskoniourez e Sant-Brieg. Kenderc’hel a ra da labourat gant ar re gozh er prantad-mañ, etre div c’hoariadenn Monopoli gant he c’henlojerez ha stlakadegoù-douarn gant o amezeien.\nKlozet #28 Francis Favereau dindan ar c’holc’hed\nKaoz a vo eus liorzhañ, videoioù sonerezh e-pad ar c’henfinañ ha ganedigezh daou blogig boc’hruzig el liorzh ! Gant Francis Favereau e vimp ivez. Kontañ a raio deomp penaos e tro ar bed gantañ hag ur gentelig brezhoneg a roio deomp ivez.\nKlozet #25 Deiz-ha-bloaz laouen Uisant\nLidet en deus Uisant, breur Tudi, e 30vet deiz-ha-bloaz digwener…hep e vignoned ! Dre chañs en deus bet ur c’houign-amann hag ur burger evit frealziñ anezhañ. Kontañ a raio deomp ivez petra a c’hortoz eus ar bloaz-mañ.\nKlozet #24 Ar vran satanazet\nNathanael a zo e klas CE2 e Skol Diwan Kemper. Kenfinet eo gant Manuela e vamm ha Kaou, he mignon. N’eo ket aes evitañ chom hep gwelet bugale all met kavout a ra peadra da abuziñ e amzer. E-keit all he deus lakaet ur vran he beg e lastez ti Kerfeunteun.\nKlozet #22 Fanfararyer\nTri ac’hanomp a vez o labourat er studio bremañ. N’eo ket troet da sot Thomas ganeomp c’hoazh, ur sin mat evit Tudi ha Metig. Ur souezhadenn a vo da glevet ivez, kaset deomp gant Bleuenn. Hep disoñjal un tube all eus Gwen ar Born.\nKlozet #21 Shitty Fleüt\nMarzhin en deus krouet ur chadenn Youtube gant videoioù evit deskiñ ober Qi Gong e-pad ar c’henfinañ. Met ur mailh eo ivez war ar “shitty fleüt”. Ne ouezit ket petra eo? Dizoloet e vo ganeoc’h en abadenn, hag ur c’hwiz a vo evit brasañ plijadur ho tivskouarn!\nKlozet #20 War-eeun\nMetig, Rozenn ha Tudi a oa war-eeun eus Facebook evit respont d’ho koulennoù ha diskouez deoc’h petra eo bezañ dindan ar c’holc’hed !\nKlozet #17 Grobi dindan ar c’holc’hed\nBac’het eo an hanter eus poblañs ar bed bremañ…evel Grobi (ar c’hazh) ha Marie. Ensellerez an arc’hant publik eo-hi hag e-kichen Pariz emaint o chom, e Créteil.\nTonioù sonerezh gant Sônge ha Lesneu.\nKlozet #16 Crossover\nHiziv e vimp gant Gwenvred, levraouegerez e Sarzhav ha Gwenn, stlennegour e Naoned, o deus savet ar podkast kentañ e brezhoneg : Petra c’hoari ganit, diwar-benn ar c’hoarioù video. Kaoz a vo ivez deus Pepper&Carrot, sonerezh Alex B.S pe c’hoazh c’hwitadenn Metig da vont da bourmen gant he rolleroù.\nKlozet #15 Ar familh Thomas\nGant Camille, Maël ha Véronique emaomp hiziv. Ar breur henañ zo kenfinet e Naoned hag ar bidoc’hig zo distro da vevañ gant e vamm hag e dad e Landerne.\nKomz a raimp diwar-benn Quarantaine Records, savet gant strolladoù Naoned, diwar-benn labour Maël e PSA pe c’hoazh diwar-benn memeoù ar C’hreizbreizhistan ! Rentet e vo enor ivez da Louise Ebrel zo aet d’an Anaon. Ra vo skañv douar Breizh eviti.\nKlozet #14 “Emichañs ‘vin ket kemeret evit ur genaoueg”\nHiziv e vo ul Leonad, Guilvic Le Cam, gant Tudi ha Metig. Kontañ a raio deomp e pelec’h en deus kavet repu. Sevenour eo e Brest ha kasour e Diwan. Aliañ a raio deomp un nebeud filmoù pe levrioù (ma kav anezho en-dro en e ranndi).\nKlozet #13 O-unan\nHiziv e vo komzet dizehan gant an daou genlojer. Ne vo ket kanet ganto ar wech-mañ eüruzamant. Tudi a zisplego peseurt troc’h blev nevez en deus #muletmuletmulet ha Metig a gonto he dibenn-sizhun labour (hag he skypero). Un abadenn kinniget d’ur Sul da noz e pijama !\nKlozet #11 Moneiz moneiz moneiz\nHa klevet ho peus anv eus ar chadenn karaoke e brezhoneg nevez war Youtube? Liza, kelennerez e Kentelioù An Noz e Naoned, a zisplego pep tra deomp. Gant Maksim, a zo kelenner, en eil derez e vimp ivez. Kaoz a vo gantañ eus reiñ e gwad pe c’hoazh eus ar skyperoioù.\nKlozet #10 Hep ar c’holc’hed\nHiziv e vo un abadenn dreistordinal da glevet. Enrollet hon eus anezhi hep ar c’holc’hed ! Klevet e vo ganeoc’h perak ez eus bet ar cheñchamant-se gant Tudi ha Metig. Tim, keginer Lannuon, a roio deomp ivez rekipeoù keginañ gant linad. Menam-menam.\nKlozet #9 Psikokwak\nHiziv e vo klevet Metig, Tudi, Rozenn hag ur c’henlojer nevez. Kanañ a raint holl asambles un ton mil anavezet ! (spoil : pokemon eo). Graet ‘vo anaoudegezh gant Tim ivez, keginer e Lannuon. Plijadur-bras on eus bet o fardañ an abadenn-mañ evidoc’h. Pok(emon) !\nKlozet #8 Chañs vat evit frammañ\nSetu, un drederenn eus poblañs ar bed a zo kenfinet bremañ. Ha gwelloc’h eo bezañ war ar maez eget e kreiz-kêr eveldomp…keloù hor bo eus Bleuenn e Malastred, hag eus Talwyn a zo e Bro-Gembre.\nKlozet #7 C’hoari paledoù ha plijadurioù all\nKeleier, c’hoari paledoù ha troioù-kaer Arthmael a zo sac’het e Mec’hiko abalamour d’ar c’horona a vo da glevet. Soner eo ivez er strolladoù Strakal Bezhin ha Taraf Dilo, a lusko an abadenn.\nKlozet #6 Karaoke\nHiziv e vo klevet Moira, a zo e Montreal. Ha respont a rimp da difi Jean-Luc Roudaut.\nEn devezioù kentañ e klaskimp tapout keloù eus brezhonegerien.ezed a zo kenfinet en estrenvro.\nGant : Moira ha Jean-Luc Roudaut\nKlozet #5 An dinosaorez\nEn abadenn-mañ e pedomp Rozenn, hon c’henlojerez. Dentourez eo ha kenderc’hel a ra da vont da labourat. Evel boaz e roimp un nebeud keleier ac’hanomp deoc’h hag Aya Nagavourroù a vo ganeomp war-eeun !\nBonus : Aya Nagavourroù – Ar gourou\nKlozet #4 An talabar’brein\nPennadig kaoz diwar-benn ar mor a barizianed oc’h en em gavout e Breizh, un tuto kened, Koronakaoc’h…ha buhezig Tudi ha Metig a vo de glevet evel-just.\nGant : Rozenn Milin, Bleuenn, Liza, Camille Thomas ha Gwen ar Born.\nKlozet #3 Ar Pellabour\nN’eo ket aes labourat ‘bar gêr ! Skuizh-divi eo an daou gomper. Kaoz a vo hiziv eus ar strollad Mangina, eus al levrioù diwezhañ… ha klevet e vo tonioù nevez Aya Nakamura he deus kaset anezho deomp a-ratozh evit ar podkast.\nTrugarez da Vleuenn, Diane, ha Camille da vezañ kemeret perzh en abadenn-mañ. Selaouit ouzh tonioù Mangina amañ.\nKlozet #2 Piv ‘oa André Gorz ?\nEn em voaziañ a ra Metig ha Tudi eus o zi nevez hag aozadur ar vuhez a-stroll. Un ton kenf, kronikenn lennegezh al levrioù n’int ket bet lennet ganto c’hoazh ha souezhadennoù all a vo da glevet !\nTrugarez da Leo da vezañ kemeret perzh.\nKlozet #1 An dilojañ\nTudi ha Metig a ziviz kuitaat o ranndi e kreiz-kêr Kemper evit dilojañ gant pevar c’henlojer·ez all en un ti bras e karter Kerfeunteun. Eno e vint kenfinet e-pad pemzektez – d’an nebeutañ – !\nFellout a ra deoc’h kemer perzh en abadenn ? Kontit deomp penaos e tro an traoù ganeoc’h er gêr : son al lapoused o kanañ, an amezeien oc’h en em chikanañ, ul lennadenn, ur rekipe, ur farsadenn, un divinadell… Kasit ho sonioù deomp dre bostel gant WeTransfer da darempred@dispak.bzh.\nEn em santout en ho pleud a rit dre skrid kentoc’h ? Gallout a rit kinnig pennadoù deomp ivez.\nBitellat, Dudi, Fent, Fent, Keginañ, Keleier, Kleweled, Labour-dorn, Liorzhañ, Podskignat, VideoBrezhoneg, Covid-19, Dispak, dispell, kenfinañ, Klozet, Koronaviruz, podkast\nPrevious Previous post: Rekipeoù Klervi #12 : Saosison chokolad\nNext Next post: Rekipeoù Klervi #13 : Takos vegan